Arbre genealògic en català -RAMISA-\nEl vostre arbre genealògic en català\nPrograma "Navegador" de Genealogia\nGener 1994/Maig 2000\nAutor: Michel POTIER\nVersió catalana: Jaume RAMISA ELIAS\nTambé disponible en francès, anglès italià i alemany\nFunció del producte:\nGenerar bases de dades genealògiques.\nEl programa està concebut al voltant de la navegació, no hi ha punt de partida ni codificació particular, només un número d'ordre intern diferencia els individus. També és possible de fer cohabitar embrions de genealogies ascendents o descendents (veure individus aïllats) en espera de poder-li crear els lligams.\nLa Finestra Principal presenta les genealogies ascendents i descendents de la persona seleccionada. Prement dos cops amb el ratolí, podeu desplaçar la presentació sobre una nova persona. Aquesta navegació és possible també amb els menús emergents amb el botó dret del ratolí. Aquesta funció (menús emergents) també està disponible a les finestres d'actualització així com en les presentacions d'ascendents i descendents.\nPer això, Gentree pot ésser batejat com a Programa Navegador de Genealogia.\nUna altre funció particularment original del programa és la Recerca de Parentesc que permet presentar gràficament els lligams existents entre diferents persones. Aquesta funció és activable de diferents maneres i constitueix una aproximació original a la genealogia.\nAixí mateix, podreu associar a les vostres fitxes documents externs de tota mena (Imatges, textos, films...) Tota base de dades té també una Biblioteca de Documents.\nEl Diari d'Esdeveniments permet detallar en particular els actes i aniversaris que introduïu (Naixements, batejos, matrimonis, defuncions...) El comentari associat al document permet, per exemple, enregistrar el text de l'acte. Relacionats amb les fitxes individuals, també tindreu una relació dels esdeveniments als quals la persona ha assistit i quin paper hi ha desenvolupat.\nEn fi, més que crear una immensa quantitat de camps possibles, teniu la possibilitat de crear les vostres pròpies rúbriques, com la professió, títols nobiliaris, testaments...\nEntre les funcions particularment útils, cal citar la Fusió de Fitxes, que permet, partint de dues fitxes particulars, desenvolupar una fusió en cascada d'aquelles que estan relacionades (segons un principi de fusió per proximitat).\nTambé hi ha les funcions d'Import/export en format Gedcom, amb nombroses possibilitats de selecció per l'exportació (ascendència, descendència, cognoms, lligams). La versió 99 permet la importació i l'eliminació de duplicitats de matrimonis.\nPodeu baixar-vos el programa (7’12Mb) prement sobre aquest botó:\nQuan l'executeu es descomprimirà i veureu el fitxer Setup.exe, executeu-lo i seguiu les instruccions.\nSi teniu problemes no dubteu en preguntar-me.\nTambé podeu contactar-me per a qualsevol dubte.\nTambé podeu visitar la pàgina de l'autor del programa Michel Potier:\n4 Square du Harnais


l’art de parlar | CFA Ribera d'Ebre\nEl projecte “L’Art de parlar” es consolida al nostre centre\nAquest passat curs 2020/21 ha estat un any estrany i excepcional a causa de la pandèmia. Tot i així, al CFA Ribera d’Ebre hem pogut adaptar-nos a les circumstàncies amb èxit, i no hem volgut deixar de seguir un dels projectes educatius més importants. Ens estem referint al projecte “L’Art de parlar”, el qual pretén millorar les competències comunicatives de l’alumnat a través del VTS (Visual Thinking Strategies) o Estratègies de Pensament Visual.\nEn aquest segon any del projecte hem continuat treballant les emocions i la cohesió social dels nostres alumnes, així com l’aprenentatge col·laboratiu mitjançant el debat. I sempre tenint com a referència les obres d’art (generalment amb la pintura). Es tracta doncs d’un element central en l’aprenentatge de llengües en el nostre centre donat que els resultats finals en aquest aspecte han estat molt positius.\nMalauradament, a causa de la pandèmia pel Covid i les restriccions de mobilitat, s’ha decidit prescindir de les pràctiques presencials als museus i realitzar-les de manera virtual emprant catàlegs virtuals de museus com, per exemple, el d’El Pardo.\nPel que fa als idiomes d’aprenentatge, hem continuat realitzant les pràctiques VTS amb l’idioma que es va començar el primer curs, el català, i hem incorporat el castellà com a idioma d’aprenentatge en aquest segon any. Per tant, ha estat un any de consolidació del projecte, tot i que ja està previst incorporar un nou idioma, en aquest cas l’anglès, en el format del proper curs.\nEn definitiva, un projecte que cada cop adquireix més importància i que és capaç d’engrescar tant a l’alumnat com al propi equip docent. En aquest sentit, s’han realitzat diverses sessions de formació teòrica i pràctica per a la resta de l’equip docent per tal que es pugui estendre a la resta d’ensenyaments.\nPodeu trobar més informació i consultar les obres treballades al següent enllaç: Memòria Art de Parlar VTS segon any CFA Ribera d’Ebre\nGeneral, Portada adults, castellano, català, cfa, Expressió oral, l'art de parlar, vts 0\nL’art de parlar: activitats d’aquest curs 2020-2021\nAquest és el segon curs que des del CFA Ribera d’Ebre treballem amb el programa d’innovació pedagògica: “L’ART DE PARLAR”: Aprenem llengua a través de l’art i les estratègies de pensament visual (VTS).\nConcretament aquest any les activitats s’estan desenvolupant en llengua castellana, amb els grups de GES 2 i Castellano 2.\nDurant el mes de febrer hem portat a terme dues sessions de VTS a l’aula, en les quals s’ha treballat l’aprenentatge de la llengua a partir d’obres d’art del museu del Prado (catàleg en línia).\nLes obres treballades han estat:\n“El consejo del padre”, 1892 (Plácido Francés y Pascual)\n“Embarque de una família en una tartana”, 1784 (Zacarías González)\n“Família gitana”, 1925 (Juan de Echevarría Zuricalday)\n“Visita de la madre al hospital”, 1892 (Enrique Paternina García)\nEls alumnes s’ho han passat d’allò més bé alhora que els ha servit per millorar les seves capacitats comunicatives.\nJordi Cid i Albert Delgado.\nGeneral, Portada adults, castellano, cfa, Expressió oral, GES 2, l'art de parlar, vts 0


Qui som?EquipPatronat IL3Lloguer d'espaisEquipaments IL3Projecció InternacionalTreballa amb nosaltresContacta IL3\tLa comissària Kuneva inaugura el I Màster Europeu de Consum a I'Institut de Formació Contínua de la Universitat de Barcelona (IL3-UB).\nComença la primera edició del Màster Europeu en Consum per a formar professionals que vetllin pels drets dels consumidors a les pròpies empreses.\nLa Dra. Meglena Kuneva, comissària europea de Protecció del Consumidor, ha obert avui el I Màster Europeu en Consum (European Master in Consumer Affairs, EMCA) amb la conferència “Política de consum: l’aventura contínua”.\nL’obertura del curs ha comptat amb la presència de la comissària Kuneva en un acte en el que ha estat acompanyada per la Dra. Laura Costa, delegada del rector per a la coordinació de Màsters Oficials de la Universitat de Barcelona, pel Sr. Pedro Vázquez, director general de l’IL3-UB, i pel Sr. Josep Tous, director del Màster Europeu.\nL’Institut de Formació Contínua de la Universitat de Barcelona (IL3-UB) s’avança amb aquest màster a les necessitats de la Unió Europea de formar a professionals que vetllin i garanteixin els mateixos drets del consumidor a tota la Unió Europea i lidera un projecte en el que es crea una nova figura professional: el “Consumer Manager”, que treballarà dins de les pròpies empreses i que, per primera vegada, podrà aportar una visió multidisciplinar del món del consum.\nLa globalització ha fet que el consumidor, alhora que veu ampliada l’oferta de productes i serveis, també es troba cada vegada més, en situacions d’indefensió donat que el mercat va més ràpid que les polítiques de protecció del consumidor que s’han d’adaptar contínuament als nous escenaris. Situacions tan variades com que Espanya lideri (juntament amb Itàlia) el rànquing de països de la Unió Europea amb les comissions bancàries més altes; els riscos que suposen per la salut l’exposició al soroll emès per els reproductors de música portàtils; o el desordre que es produeix encara en les compres de productes i serveis per internet, són alguns dels temes en els que s’han fixat les autoritats europees de consum. La formació multidisciplinar de professionals en consum a les empreses, sumat a les polítiques pro-actives de les diferents administracions i a la formació i informació als consumidors, són les claus per aconseguir garantir els mateixos drets a tots els consumidors.\nL’IL3-UB posa en marxa el I Màster Europeu en Consum, focalitzat en la creació d’un nou lloc de treball: el “Consumer Manager”. Dins de l’estratègia de l’IL3-UB d'adaptar-se i donar resposta a les necessitats del mercat laboral, la creació d’aquest màster és un pas en la direcció adient per oferir a les empreses un nou perfil professional format específicament en la gestió eficaç de les relacions amb els clients, alhora que es garanteixen els mateixos drets del consumidor a tota la Unió Europea.\nLa figura del “Consumer Manager” professionalitzarà les relacions entre les empreses i els seus clients, i ja són vàries les empreses de sectors molt diferents (telecomunicacions, serveis, productes alimentaris, etc) que han mostrat el seu interès en acollir en pràctiques als estudiants d’aquesta primera edició del màster.\nLa principal novetat d’aquest màster és que ofereix una visió global del consumidor des de totes les seves perspectives: psicologia, economia, dret, comercial, resolució de conflictes, etc. Fins ara, aquestes matèries es podien trobar de forma aïllada en diferents llicenciatures universitàries. En aquest màster, l’alumne tindrà la possibilitat de treballar des d’una perspectiva més amplia i, alhora, totalment focalitzada en el consumidors o usuari de béns i serveis.\nEl màster està orientat a entendre i fer servir de forma professional la normativa que regula les pràctiques empresarials que tenen una relació directa o indirecta amb el client i el consumidor. Per fer-ho, es basa en el marc normatiu de la Unió Europea i els seus estats membres, posant especial atenció en els temes relatius a la defensa del consumidor.


Boda al Vendrell\nQuan vaig fer el Preboda al Roc amb aquesta parella vaig entendre completament com d'especials són ells. No sé si sabré trobar les millors paraules per descriure aquest casament, aquesta història d'amor.\nLa Laura i el Raúl, han estat una de les parelles més especials d'aquest 2016 i és que treballar en el seu casament em va fer molt i molt feliç.\nUn dia ple de moments emotius, famílies entregades i molta llàgrima de felicitat. La passió que senten i traspiren aquesta parella reconforta a qualsevol que estigui a prop. I és fàcil de veure en cada fotografia d'aquell dia que les seves cares de felicitat reflexen totalment que va ser un dia perfecte i que no hi ha dubte que s'estimen d'una manera màgica.\nA més, ens van fer sentir tan i tan a gust que sentiem que formavem part de la festa i treballar es va fer més que lleuger, i és que ens van fer sentir com a convidades i vam sortir del casament amb els peus desgastats però amb les piles carregades i eufòriques per poder treballar d'aquesta manera, així, amb tant d'amor.\nGràcies Parella, i famílies per comptar amb nosaltres i fer-nos sentir tan i tan bé!\nUs desitjo tota la felicitat del món, que no dubto que us acompanyarà tota la vida.


Marathon man: Gener del 2011: quina serà l'estrena?\nEstem a poques hores de deixar el 2010 i per tant, de començar el que ha de ser el nostre tercer any de curses, després que amb la mitja marató de Sitges del gener del 2009 donéssim el tret de sortida al que és el nostre, fins ara, breu historial en el món de les curses populars. Ja avenço, però, que la tria per aquest proper mes tampoc és que sigui molt lluïda i no hi ha gaires opcions que siguin d'allò més atractives (i tampoc és que siguem molt primmirats). Tot i així, com el calendari és prou ric sempre hi haurà alguna cursa que ens agradi de fer i una altra cosa és que després les circumstàncies hi ajudin; això sí, mantenint la idea de fer-ne dues o un màxim de tres.\nDit això, les curses que destacaria per al proper gener són les següents:\nLa 12ª Mitja marató de Terrassa, per al diumenge 16. Si s'acaba complint el pronòstic ja faria tres mesos de la meva darrera mitja (la de Mollerussa al novembre) i la veritat, tinc ganes de fer aquesta distància (després que no fes la de Vic). Me n'han parlat bastant bé, tot i que no conec res del seu recorregut i el fet que sigui tot asfalt, em fa una mica de "por" per veure com pot respondre el bessó. A més, pel que he vist encara es manté en un preu força raonable (no pas com altres d'aquest mateix mes -llegeixi's Sitges). A veure si ens acabem decidint abans que es tanqui el termini d'inscripció.\nLa 8ª Cursa de l'Oli de les Borges Blanques, per al diumenge 23. Ja l'he fet enguany i és una de les que en guardo un millor record, tant pel que fa a la meva actuació personal com per l'ambient de després. Una cursa molt ben organitzada, barata (bo i més si es té xip propi) i de les que estan pujant com l'escuma als darrers anys (tot i no ser molt jove). A més, la cursa coincideix amb la XIV Fira de l'Oli i la 48ª Fira de les Garrigues i per tant, el seu interès està del tot garantit. Potser aquest cop no la farem -per allò de no repetir curses d'un any per l'altre- però com segurament aquest cap de setmana estigui sol i altres opcions no em fan gaire el pes, no s'ha de descartar en absolut.\nI per al darrer cap de setmana, no hi ha gaire per triar, llevat que fem la 17ª Mitja Marató de Barcelona. Aquesta opció, però, només s'hauria de tenir en compte en el cas de no haver fet abans la de Terrassa. Per mi té de bo el fet de córrer per alguns dels carrers més populars de la ciutat però per contra, no és gaire barata (i ho serà menys si no ens decidim ben aviat ja que pot costar fins a 24€ després que se'ns passi la ressaca de la festa de Cap d'Any).\nDeixant de banda aquestes tres, per al primer cap de setmana hi ha la 28ª Mitja marató de Sitges, de molt record doncs aquí vaig debutar i crec que me'n vaig sortir prou bé. Tot i que aquest ja seria un bon motiu per tornar-hi, no compto que la faci perquè ara hauria d'acoquinar 25€ i crec, doncs, que és massa cara. Per tant, el primer diumenge de mes ens l'agafarem de descans, bo i més després que acabem l'any amb una altra cursa (la d'Avinyó). Després, el següent cap de setmana hi ha coincidència d'unes quantes opcions, en principi, bones i és clar, com no tenim el do diví de la ubiqüitat, no les podrem fer totes. Així, el mateix dia que la mitja de Terrassa es fa la 23ª Mar i Murtra de Blanes (20km.) i que ha estat una de les meves millors curses. Recordeu que no fa gaire ja la vaig destacar pel tema de la relació qualitat-preu. I també podrem escollir la 4ª Cursa Atlètica Rural de Torà, suposant que es faci ja que hores d'ara el seu Web encara no en diu res.\nPer acabar, per als altres dos caps de setmana no hi ha gaire més tria que ens interessi. Si no fos possible l'opció de les Borges Blanques, es podria triar la Marxa del Terme de Sant Fruitós de Bages que ja vaig fer com a preparació per a la Marató de Barcelona. Però com no tinc en ment fer un altre cop la distància maratoniana, aleshores potser tampoc tindria sentit la citada Marxa. Ja veieu, doncs, que el mes de gener no dóna per a gaire però sigui com sigui, alguna cosa o altra acabarem fent.\nI ja que n'he fet esment, potser us interessaria llegir aquestes altres entrades anteriors:\nLa Cursa Mar i Murtra de Blanes (2010).\nLa cursa de les Borges Blanques (2010).\nLa Marxa del Terme de Sant Fruitós de Bages (2010).\nLa Cursa Rural de Torà (2009).\nPublicat per Joan Carles Llurdés i Coit a 11:55\nHdf 31 de desembre de 2010 a les 10:17\nVenga Joan Carles!\nEns veiem a Terrassa!\nEl circuit de cap manera es per fer-hi "marca", és durillo i força trenca-cames. Per contrapartida, l'organització, els serveis i l'atenció al corredor són magnífics!\nAnònim 31 de desembre de 2010 a les 13:55\nBon any i millor dècada!\nJoan Carles Llurdés i Coit 31 de desembre de 2010 a les 20:31\nOsti tu, ja m'has acollonit! No m'agraden gens aquests circuits trenca-cames, encara que després trobis molts bons serveis. Ui, ui, ui ,,, a veure si em tiro enrere. De totes formes, si m'hi decideixo, et busco.\nSalut i bon 2011.\nJoan Carles Llurdés i Coit 31 de desembre de 2010 a les 20:32\nNo tinc cap "pista" de qui pots ser però faig recíprocs els teus desitjos.\nI gràcies per entrara al bloc.\nMiquel 1 de gener de 2011 a les 12:30\nJoan Carles, el 16 de gener també hi ha la cursa dels 2 turons de Moià.Un Km. més llarga que habitualment, però.\nBon any nou i endavant amb el bloc.\nJoan Carles Llurdés i Coit 1 de gener de 2011 a les 13:19\nHola Miquel, ja tenia present la de Moià però si segueixes el bloc sabràs que aquest tipus de curses d'una certa exigència pel seu desnivell no són les meves favorites, tot i que algunes de les darreres que he fet no se n'allunyarien gaire. Si no la vaig incloure és perquè en principi, no entra en els meus plans.\nDe totes formes, tampoc tinc tan clar que acabi fent la mitja de Terrassa, per raons que ja exposaré més endavant i per tant, podria contemplar-la com una bona alternativa. La vaig fer el 2009 (crec que va ser la meva segona cursa) i en guardo un bon molt record. Però el meu nivell de forma d'ara dista bastant del de fa dos anys i és clar, no voldria "patir" més del necessari.\nBon any i gràcies pels ànims.


Un alumne de només 17 anys del Joan Oró obté avenços sobre el càncer de mama\n29/01/2020 a les 05:20\nA l’estiu a Massachusetts, i ara presentarà el treball en una fira a Barcelona || L’alumne de segon de Batxillerat Roc Bellostas, que estudia a l’institut Joan Oró, va participar l’estiu passat en un grup d’investigació del Massachusetts Institute of Technology sobre el càncer de mama triple negatiu, un dels més mortals, i ara presentarà el treball en una fira internacional a Barcelona.\nRoc Bellostas, un alumne lleidatà de segon de Batxillerat de l’institut Joan Oró, només té disset anys però ja ha investigat sobre el càncer de mama triple negatiu, un dels més mortals, i al febrer exposarà el treball a la fira internacional Exporecerca Jove, que se celebrarà a Barcelona.\nVa iniciar la investigació l’estiu passat al Massachusetts Institute of Technology (MIT), gràcies a una beca del programa Joves i Ciència de la Fundació Catalunya-La Pedrera, la qual cosa li va permetre treballar en un grup d’investigació sobre la resistència a la quimioteràpia que desenvolupen algunes cèl·lules de pacients amb aquest tipus de càncer de mama, i després va decidir dedicar el seu treball d’investigació del Batxillerat científic a aquesta qüestió.\nJa va ser becat a quart d’ESO per iniciar la seua ‘carrera’ com a investigador i ara opta a més ajuts\nExplica que va estar sis setmanes al MIT, on “investigava al laboratori al matí i analitzava dades a la tarda”. “Un dels problemes en aquest càncer, pel qual la majoria de pacients desgraciadament moren, és que les cèl·lules es fan resistents a la quimioteràpia i es queden sense tractament. Vam mirar alguns marcadors de les cèl·lules resistents que poguessin indicar per què passa això i vam trobar que els mitocondris d’aquestes cèl·lules estan molt més fusionats que en una cèl·lula no resistent”, relata, i afegeix que “vam formular la hipòtesi que aquesta podia ser la causa i ho vam comprovar introduint una proteïna que actua com unes tisores. Vam poder trencar aquesta fusió per veure després si aplicant quimioteràpia en aquestes cèl·lules es morien i, efectivament, així va ser. Hi havia molta més mortalitat a les cèl·lules en les quals aplicàvem aquesta proteïna que a les altres”.\nApunta que la investigació es va portar a terme in vitro, és a dir, amb cèl·lules humanes, de manera que el següent pas per corroborar aquesta hipòtesi seria provar-la in vivo amb ratolins o altres animals de laboratori i, en última instància, amb humans.\nBellostas indica que l’institut el va animar a presentar el treball a la fira de Barcelona i ho va acceptar. “T’obre les portes a premis per participar en altres fires internacionals de gran prestigi, per exemple als Estats Units, Estocolm o Abu Dhabi”, assenyala, i destaca que té clar que el seu futur s’encamina cap a la investigació biomèdica o la medicina per estar en contacte amb els pacients. “Les dos em motiven molt”, subratlla. La seua intenció és estudiar a la Universitat de Barcelona i seguir després la formació a l’estranger.\nPonència d’un investigador sobre com evitar metàstasi al cervell\nL’investigador Manuel Valiente, doctor en Neurociències, impartirà avui a la unitat docent de la Universitat de Lleida, juntament amb l’Institut de Recerca Biomèdica de Lleida, una ponència sobre les estratègies per atacar la metàstasi celebral en ratolins i humans. Valiente ha rebut recentment una prestigiosa beca del Consell Europeu d’Investigació de dos milions d’euros per intentar que el càncer no pugui entrar al cervell i causar metàstasi, situació que actualment passa en fins un 30 per cent de les persones amb càncer. El científic dirigeix el grup de Metàstasi Cerebral al Centre Nacional d’Investigacions Oncològiques i a la sessió d’avui exposarà les últimes investigacions, que suggereixen que els actuals tractaments per a la metàstasi es podrien millorar significativament mitjançant la incorporació de medicaments addicionals dirigits al microambient del cervell.


El compte enrere es posa en marxa amb la presentació oficial! - Trial Indoor Barcelona 2021\nEl compte enrere es posa en marxa amb la presentació oficial!\nLa quarta prova del Mundial 2020 veurà una apassionant “revenja” entre Toni Bou i Adam Raga, el guanyador del darrer Trial Indoor de Barcelona. El proper diumenge 2 de febrer el Palau Sant Jordi es tornarà a vestir de gala per a rebre els millors pilots de trial del món en la cursa més esperada del Mundial.\nEl Museu Olímpic i de l’Esport ha acollit avui, davant d’autoritats, mitjans informatius i organitzadors, la presentació de la 43ena edició del Trial Indoor Solo Moto de Barcelona. La prova barcelonina, que és la més antiga del món -aquesta disciplina es va inventar el 1978 a Barcelona de la mà d’RPM-MKTG i la revista Solo Moto–, es converteix any rere any en un gran espectacle i en la prova més esperada pels pilots i els aficionats.\nEl gran al·licient d’aquesta edició serà la “revenja” entre Toni Bou i Adam Raga. L’any passat el pilot de TRRS es va adjudicar la victòria a la darrera zona de la gran final, posant el punt i final a una ratxa de deu victòries consecutives a Barcelona del 13 vegades campió del món de trial indoor. Amb aquesta victòria Adam Raga (TRRS) sumava el seu sisè triomf al Palau Sant Jordi, un menys dels que llueix al seu palmarès una altra de les llegendes del trial mundial: Jordi Tarrés.\nA banda dels cinc pilots fixos i que prendran part a totes les proves del Mundial X-Trial 2020 –Toni Bou (Team Repsol Honda), Adam Raga (TRRS), Jaime Busto (Vertigo), Benoît Bincaz (Beta) y Gabriel Marcelli (Montesa)-, els pilots no fixos a Barcelona seran Miquel Gelabert (Vertigo), Jeroni Fajardo (Sherco) i Jorge Casales (GasGas). L’elit mundial al complet hi serà i el Palau Sant Jordi veurà l’estrena en aquesta pista d’un jove talent emergent, Gabriel Marcelli. El pilot d’O Rosal (Pontevedra), campió del món de Trial2 amb 19 anys, gaudeix enguany d’estatus de pilot fix al Mundial X-Trial.\nEl regidor d’Esports de l’Ajuntament de Barcelona, David Escudé, ha destacat el bon moment de la prova. “Ja fa 43 anys que aquest espectacle esportiu aplega sempre un públic molt fidel al trial. Com a ciutat sempre apostarem pels grans esdeveniments esportius com aquest. Barcelona és una gran capital esportiva i estem ben orgullosos d’acollir cada any una prova del Mundial de trial indoor”.\nLa cursa de Barcelona, tal i com ha explicat el director general de l’esdeveniment, Jordi Castells, tindrà set zones a superar, de les quals dues seran zones naturals, una amb pedres i l’altra amb troncs. La novetat en el format de la competició és la final per al tercer lloc, que ara es decidirà en una única zona. Dos pilots s’hi jugaran el tercer calaix del podi a cara o creu.\nEn la primera volta els vuit pilots hauran de superar sis zones. En semifinals, sis pilots -dividits en dos grups- s’enfrontaran a cinc zones. El millor pilot de cada grup accedirà a la gran final, on el títol de guanyador a Barcelona es decidirà a sis zones.\nDesprés de tres proves celebrades (de set en total) del Mundial X-Trial 2020, Toni Bou lidera la classificació general amb 60 punts, quinze més que el seu gran rival, Adam Raga. La lluita per la tercera plaça és ben oberta, amb tres pilots, Jaime Busto (Vertigo), Jeroni Fajardo (Sherco) i Miquel Gelabert (Vertigo) dins d’una franja de només 2 punts.\nToni Bou, 13 vegades campió del món de trial indoor: ”La cursa de Barcelona sempre és especial. L’any passat va ser dur no guanyar i tinc clar que això em pot tornar a passar. L’Adam està molt fort, com també la resta de pilots. Jo sempre dono el 1000% de mi mateix, però en trial indoor l’errada més petita passa una gran factura. Arribo amb un “tres de tres” en el que portem de Mundial i això és molt important per a mi”.\nAdam Raga, guanyador del Trial Indoor Solomoto de Barcelona de 2019: “La meva victòria de l’any passat va ser un moment increïble. Feia molts anys que no guanyava a la prova de casa. Aquesta temporada m’he vist molt bé a la primera i la tercera cursa del Mundial i arribo per tant amb molt bones sensacions a Barcelona. Penso donar-ho tot per tornar a guanyar al Palau, però sóc ben conscient de que serà molt difícil aconseguir-ho”.\nPer a més informació: https://trialindoorbarcelona.com/\nEntrades disponibles a www.rpmticket.com\n*A la foto, d’esquerra a dreta: Carlos Martin (CFO de RPM-MKTG), Jorge Casales, Jeroni Fajardo, Adam Raga, David Escudé (regidor d’Esports de l’ajuntament de Barcelona), Toni Bou, Domènec Fernández ( vicepresident de la Reial Federació Motociclista Espanyola), Josep Maria Mañé (president de la Federació Catalana de Motociclisme), Jaime Busto, Miquel Gelabert i Gabriel Marcelli.a\nPrevAnterior¡La cuenta atrás se pone en marcha con la presentación oficial!\nSiguienteEntrevista a Toni Bou (parte 2): “¿Compartir equipo con Adam Raga? Sería muy interesante y emocionante…”Next


5 dones que han marcat la història de la música clàssica | betevé\nL'Albert Galceran reivindica 5 figures femenines que van tenir un impacte en la història de la música clàssica\ndimarts, 3 de març del 2020, a les 18.00\nEn la setmana del 8 de març, Dia Internacional de les Dones, volem fer evident que, malgrat hi ha encara molt camí a recórrer, moltes són les dones que han estat pioneres en el seu àmbit professional. I un món on encara s’ha de treballar molt per la igualtat real entre home i dona és el de la música clàssica. Per això presentem diversos casos de dones que han marcat d’alguna manera la història de la música.\nCaterina II de Rússia, la Gran\nSzczecin (Polònia), 1729 – Sant Petersburg, 1796\nNormalment a Caterina II l’associem al fet que va ser tsarina per l’abdicació del seu marit, Pere III de Rússia, però hem de tenir present que, entre d’altres, gràcies a ella existeix el museu Hermitage al Palau d’Hivern de Sant Petersburg, perquè era allà on dipositava les col·leccions d’art que adquiria i encarregava per impressionar els seus convidats. Durant el seu regnat es creu que va comprar fins a 90 mil obres d’art.\nCaterina II va rebre una educació molt refinada, en especial en l’àmbit artístic. I quan van fer-la casar amb Pere III va arribar a una cort, la russa, on la música no existia. És per això que va importar la idea del mestre de capella, és a dir, el compositor que organitza la vida musical del palau. I, entre d’altres, va convidar a la cort compositors com Paisiello, que va estrenar ‘El barber de Sevilla’ a Sant Petersburg l’any 1782. És a dir, Caterina II va importar els més importants músics italians a Rússia, i això va provocar que la música culta arribés a aquell país. I d’aquesta manera, va néixer la tradició musical russa que, amb el pas dels anys, va donar pas a noms com Txaikovski, Xostakóvitx o Prokófiev.\nLeipzig, 1819 – Frankfurt, 1896\nA Clara Wieck la coneixem amb el nom de casada, per tant, Clara Schumann, ja que va casar-se amb Robert Schumann. Segurament aquest casament va eclipsar el seu talent, però va ser una virtuosa pianista i compositora, tot i que va dedicar més temps a la interpretació que a la composició. Clara va ser una nena prodigi que va fer concerts al llarg de la seva infància. El seu no va ser un cas aïllat, ja que altres nenes van poder demostrar el seu talent al piano, però en arribar a l’edat de casar-se es retiraven de l’escena pública. Ella, tot i tenir vuit fills i una vida molt complicada, mai no va deixar els escenaris, de fet, va tocar el piano fins pocs anys abans de morir. I això no era gens habitual en aquella època, ja que una dona casada havia de quedar-se a casa a cuidar dels fills i del marit, i ella va decidir que no podia deixar de tocar. I així va fer.\nBellagio, 1837 – Bayreuth, 1930\nCosima Listz, filla de Franz Liszt, va posar tot el seu talent per fer-nos arribar la música d’un dels més grans genis de tots els temps. Cosima va ser el resultat d’una relació extramatrimonial del seu pare, però la seva vida sempre va estar molt relacionada amb la música, tot i que no va ser ni intèrpret ni compositora. Inicialment va casar-se amb Hans von Bülow, un cèlebre director i deixeble de Liszt; però en conèixer Richard Wagner, i a causa de l’infeliç matrimoni amb Von Bülow, ho va deixar tot pel compositor alemany.\nWagner va compondre ‘L’idil·li de Siegfried’ per celebrar el naixement del seu fill i el casament amb Cosima. Ell era 24 anys més gran que ella, i junts van crear el festival Wagner de Bayreuth, però en morir Wagner ella va agafar les regnes i va fer del festival una cita imprescindible per a qualsevol amant de l’òpera. De fet, Wagner només va dirigir dues edicions del festival, la resta van anar a càrrec de Cosima fins a l’any 1911. Actualment, una altra dona el dirigeix ―la besneta de Wagner i Cosima, i rebesneta de Liszt―, Katharina Wagner, que del 19 de març al 5 d’abril dirigirà ‘Lohengrin’ al Liceu.\nLes 5 millors pianistes del món\nRotterdam, 1902 – Denver, 1989\nQuantes dones heu vist dirigir una orquestra? De mica en mica cada cop en són més, però desgraciadament encara són molt poques les que poden pujar al podi per dirigir les grans orquestres del món. La primera va ser Antonia Brico. A dia d’avui la coneixem poc, potser la pel·lícula ‘La directora d’orquestra’, de Maria Peters de l’any passat, ens ha ajudat a conèixer-la millor, però va ser tota una revolucionària.\nAmb formació com a pianista, la seva vocació era la de dirigir i va topar-se amb un mur d’incomprensió. Tothom li assegurava que no podia fer-ho. El motiu? Que era una dona, i les dones no sabien dirigir (com que no ho havien pogut fer mai…). Òbviament ella va demostrar que no era així, i gràcies al seu talent i tossuderia va aconseguir ser la primera dona a dirigir la filharmònica de Berlín, i la de Nova York.\nRheinfelden (Baden), 1963\nLa gran virtuosa del violí Anne-Sophie Mutter, que amb només 14 anys va ser la primera dona convidada a tocar com a violinista solista amb la filharmònica de Berlín, i tot gràcies a l’interès musical que li va despertar al gran Herbert von Karajan. I no va ser cosa fàcil, pel que sembla l’orquestra no va veure amb bons ulls que una nena toqués com a violinista solista. Però el talent va prevaldre i Mutter ha estat, i és, un dels noms més imprescindibles del món del violí.\nEl món de les orquestres ha estat un món molt masclista durant molt de temps, hem de tenir present, per exemple, que la filharmònica de Viena no va obrir-se a les dones fins a l’any 1999, i va ser gràcies a l’arpista Julie Palloc.\nImpressionisme en la música clàssica, amb l’Albert Galceran / Àrtic


El doctor Froilán Sánchez guanya el premi a la ‘Millor Trajectòria Professional de Metge Rural’\nEl doctor Froilán Sánchez es defineix a si mateix com un afortunat. Després de quasi trenta anys desenvolupant la seua labor com metge rural, primer en terres extremenyes i més tard en el municipi valencià de Rotglà i Corberà, porta ja una dècada atenent els veïns i veïnes de Xàtiva. És precisament per la seua dilatada trajectòria en aquest àmbit per la qual la Diputació de València i la Fundació del Col·legi de Metges de València (ICOMV) han atorgat al metge de Salamanca el premi a la ‘Millor Trajectòria Professional de Metge Rural’.\n“La vida d'un metge rural no és fàcil, de vegades et sents sol davant qualsevol problema o imprevist”, assegura el doctor Sánchez. És per aquesta raó que per a ell, la diferència fonamental amb la seua labor actual siga el suport dels companys. “Actualment la vida del metge rural ja no és tan dura, jo la recomane a qualsevol persona que acabe la carrera, és on realment veus l'autenticitat de les persones i on aprens a traure't les castanyes del foc”.\nEls criteris del ICOMV per a la concessió d'aquest guardó, que compta amb una dotació de 6.000 euros, han sigut la valoració de l'assistència primària en el medi rural; els anys de dedicació a aquest àmbit; els premis i distincions rebudes; i el reconeixement social en el seu àmbit assistencial. En aquest últim punt, Froilán Sánchez està especialment orgullós: “els meus veïns m'estan envoltant i estic més que feliç amb aquesta acollida”, afirma el doctor.\nL'acte de lliurament del premi se celebra aquest divendres a les 19 hores en el Saló Alfons el Magnànim del Centre Cultural la Beneficència, al qual assistirà, entre altres personalitats, la presidenta de la fundació de l'Il·lustre Col·legi de Metges de València, Mercedes Hurtado, i el diputat de Projectes Europeus, Bartolomé Nofuentes.


Tendències de moda festa segons la 080 Barcelona Fashion\ndijous, 20 desembre\nCap d’Any s’apropa i amb ella la il·lusió de les festes i de celebrar tot allò bo que està per venir. Per fer-ho amb estil, els dissenyadors i firmes de la passarel·la 080 Barcelona Fashion ens presenten els seus looks de moda festa, amb noves tendències a cada nova edició i clàssics eterns com el...\nAMT. ENTRA AL SECTOR DELS ACCESORIS DE MODA\ndijous, 15 novembre\nEl jove dissenyador Adrià Machado és l’ànima creativa darrera la firma emergent amt., que va debutar a la 20ª edició de la passarel·la 080 Barcelona Fashion amb la seva moda sostenible de factura elegant i atemporal. Des d’aleshores ha participat a cada nova edició, creixent a cada pas gràcies a la...\nLOLA CASADEMUNT OBRE BOTIGA A BARCELONA\ndimecres, 26 setembre\nA les darreres edicions de la passarel·la 080 Barcelona Fashion, la marca de moda per a la dona Lola Casademunt ha presentat les seves col·leccions femenines i de tendència, aportant un toc personal de fantasia, color i diversió al calendari de desfilades. Com “Hermitage”, la seva proposta per a...\nDISSENY 080 AL NOU BCN INDEPENDENT DESIGN SHOPPING MAP\nBarcelona és una ciutat de disseny. Per reivindicar-ho, el Foment de les Arts Decoratives (FAD) en col·laboració amb Hilton han llençat “Barcelona Independent Design. Shopping Map”, una eina amb un mapa amb geolocalització de les millors botigues de disseny local, seleccionades pel FAD. L’objectiu...\nLa manicura de tendència de CND a la passarel·la 080 Barcelona Fashion\nCND, líder mundial en el mercat professional de la bellesa d’ungles, mans i peus, torna a ser de nou el manicurista oficial de la 080 Barcelona Fashion. Des de la seva creació, hem col·laborat amb el major esdeveniment de moda de Barcelona, esmaltant per a les desfilades dels millors dissenyadors...


Publicat per Unknown a dimarts, de desembre 27, 2011 0 comentaris\n“...Alguns Homes i Dones Bons s’havien quedat tancats per error a les fosques en una cova on no podien veure-hi gairebé res. Al cap d’una estona, una nena, la més petita del grup, va aconseguir encendre una petita teia, però la llum que feia era tan pobre que encara no s’hi podia veure res.\nAleshores a la nena, se li va acudir que amb la seva llum podria ajudar a cada un dels altres a encendre la seva teia. I així compartint la flama amb tothom, la cova es va il·luminar.\n“ Aquesta història ens ensenya que la nostra llum segueix sent foscor si no la compartim. I una cosa més encara: En compartir-la, la nostra llum no s’esvaeix, al contrari, creix.”\nUs recordem a tots i totes que després de les festes de Nadal hi ha vida, i el dissabte 7 de gener de 2012 hi ha cinema. El Joan i la Roser l'hi han cedit el seu lloc a l'avi Miguel per a que esculli la pel·lícula.\nEls film triat és un clàssic de Disney que es fa estrenar el 1940. FANTASIA.\n(cartell original de 1940) (ampliar informació)\nPublicat per Unknown a diumenge, de desembre 18, 2011 2 comentaris\nPublicat per Unknown a divendres, de desembre 16, 2011 0 comentaris\nDe dilluns dia 12, fins el diumenge 18, tenim la deixalleria mòbil a Segura.\nAprofiteu per fer neteja d'andròmines abans del nadal!\nPublicat per Unknown a diumenge, de desembre 11, 2011 0 comentaris\nDissabte al migdia es fa el cafè el dinar del PORC SENGLAR\nDissabte a les 22h partit Madrid-Barça\nPer a els que vulguin sopar al cafè abans del partit la cita és a les 21h\nPublicat per Unknown a divendres, de desembre 09, 2011 0 comentaris\nPublicat per Unknown a dijous, de desembre 08, 2011 0 comentaris\nHola a tots els seguidors del club de cinema "El Festí de Babette"\nEns acaba d'arribar un comunicat urgent de la Enma i en Joan, dient-nos que la pel·lícula programada per aquest dissabte dia 3 de desembre "RATAS A LA CARRERA" no serà possible veure-la.\nLa Enma la tenia encarregada però li acaben de comunicar que no li arribarà fins dilluns.\nLa sessió de cinema no es suspèn però la pel·lícula que veurem serà sorpresa fins a darrera hora.\nRATAS A LA CARRERA la veurem en el següent torn de la Enma i en Joan.\nLa Enma està desesperada i molt enrabiada......però des de aqui l'animem a recordar que el més important d'aquest club de cinema no és el cinema sinó el fet de que veïns i amics ens trobem un cop al mes per compartir-nos els uns als altres.\nPublicat per Unknown a divendres, de desembre 02, 2011 1 comentaris\nEl proper 3 de desembre torna el cinema amb una pel·lícula triada per l'Enma i el Joan\nLa Bea ens ha enviat aquest vídeo que resumeix molt bé l'esperit d'aquest film, que toca un tema d'altra banda tant actual.\nPublicat per Unknown a dilluns, de novembre 21, 2011 2 comentaris\n20N a Segura i Savallà\n(VEURE ELS RESULTATS MUNICIPALS)\nDurant tot el dia els veïns de Segura i Savallà (empadronats al municipi) han anat passant pel cafè de Savallà per a exercir el seu dret a vot. L'ambient animat ha anat acompanyant alternativament a les llargues estones de soledat dels components de la mesa (formada per la Bea Perez, en Xavier Casanellas i l'Oriol Nadal com a president)\nPublicat per Unknown a diumenge, de novembre 20, 2011 0 comentaris\nEl Pensador" d'Auguste Rodin\nPublicat per Unknown a dissabte, de novembre 19, 2011 2 comentaris\nAlbert el Gran o el Magne, Dominic i filòsof (Lauingen, Baviera, 1193/1206 – Colònia, 15 de novembre de 1280). Un dels més grans pensadors medievals, i un de les grans figures de l'escolàstica, fou anomenat Doctor Universalis i Doctor Expertus. També conegut com a Albert de Colònia, és venerat com a sant per l'Església Catòlica, l'anglicana i la luterana, i ha estat proclamat sant patró de les ciències i els científics.\n(ampliar la informació a la VIQUIPÈDIA)\nPublicat per Unknown a dilluns, de novembre 14, 2011 0 comentaris\nDesprés de quasi bé 3 mesos sense cinema a causa d'una avaria al DVD, el cinema torna amb força.\nFinalment el dissabte passat es va poder veure LA MISIÓN, tot i que molts veïns no se'n van assabentar.\nUn cop solucionat el problema s'ha refet el calendari\ni queda de la seguen manera:\nMònica i Pep 2/6/2012\nAmai i Kiku 7/7/2012\nBea i Xavi 4/8/2012\nAlbert i Montse 1/9/2012\nEnma i Joan 3/12/2011\nJoan i Roser 7/1/2012\nPilar i Enric 4/2/2012\nMaravillas i Salvador 3/3/2012\nVicent i Mercè 7/4/2012\nXavi i Montse 5/5/2012\nEl Festí de Babette- Segura\n(fotograma de LA MISIÓN, amb Jeremy Irons)\nPublicat per Unknown a dilluns, de novembre 07, 2011 2 comentaris\nMn. Xavi Serra, missioner.\nEl famós "Salto del Angel\nAvui el poble de Segura ha rebut una visita extraordinària. Mn Xavier acompanyat del seu germà estan allotjats a casa de l’Albert, la Montse, el Pol, l’Oriol i el Nil. Son vells amics però es veuen poc, la causa és que en Xavier, tot i ser veí de Sabadell, no és rector d’una parròquia del bisbat de Terrassa, no. Ell cuida les parròquies de Canaima i Uniman de Veneçuela. Una mena de missió diòcesis extensíssima al mig de la selva veneçolana comandada tant sols entre quatre capellans voluntariosos i intrèpids que es traslladen de poblat en poblat amb l’únic mitjà possible: l’avioneta i la "curiana" (una mena de canoa feta amb un tronc buidat per dins. La resta de trajectes a peu o en bicicleta en el cas concret de Mn. Xavier (per les zones allunyades de la selva ja ho poden fer en cotxe). M’explica (he estat prenen cafè amb ells a cal Moreno) que un dels principals problemes de la gent a qui ajuda és la malnutrició, la seva dieta a base de iuca, pinya i plàtan no garanteix una alimentació equilibrada, i a això i afegim el problema d’un sol molt àrid i dur (a pesar de tractar-se de la selva) que fa difícil, per no dir impossible, el cultiu d’un hort tal i com l’imaginem aquí. L’altre problema és la mala comunicació (la capital més propera és a 1´30h en avioneta), i el fet d’estar en un país amb la moneda devaluada i el dolar pels núvols, és terreny abonat per a la delinqüència.... A les ciutat, em diu, es viu amb certa por.\nLa Lorena i les seves joguines\nEl projecte concret que està impulsant és una granja escola que portarà no només l’educació tradicional tant necessària (aprendre a llegir i escriure), sinó l’educació en nous sistemes d’alimentació, conreu, etc, tant o més bàsics i necessaris com l’anterior (per exemple: un galliner que proveeixi d’ous a la comunitat).\nPerò em destaca en Xavi, que de tot el que fa, en el que s’ha sentit més útil és en el fet d’acompanyar a la població en el seu dia a dia, el fet d’”estar”. Diu que va trigar en adonar-se d’aquet fet i que no li va ser fàcil comprendre-ho, però que poc a poc el seu rellotge europeu es va anant posant a l’hora i al ritme d’allà. Aquella gent se senten immensament afortunats i agraïts de tenir al Xavi entre ells, de sentir-se escoltats, de saber que algú que ve d’un món que ho te tot a recorregut mils de kilòmetres només per a estar entre ells, al seu servei.\nI no és per a menys, perquè en Xavi és un home d’aquells que de seguida que el veus ja notes que estàs al davant d’algú especial, amb aspecte de Felix Rodríguez de la Fuente, amb un somriure tranquil, amb mirada humil i gest segur et captiva immediatament. Avui ens ha festejat amb una missa extraordinària, imprevista, on ha fet gala del seu carisma. A l’hora del sermó ha baixat els esgraons que separen l’altar dels bancs (plens amb més gent de la habitual) i ens ha mirat als ulls fent un exercici d’aproximació i d’humilitat explicant-nos que d’això de fer de capellà el més difícil és predicar amb l’exemple. Però tots els que l’hem conegut i especialment els seus feligresos a Canaima i Uniman segur que estem d’acord en que tant debò tots els capellans, polítics i ciutadans d’a peu prediquéssim amb la meitat del seu exemple.\n(fotografies cedides pel mateix Xavi Serra)\nMn. Xavi fent-la petar en acabar la missa.\nPublicat per Unknown a diumenge, d’octubre 30, 2011 0 comentaris\n"Aquest any té quatre dates poc habituals: 1/1/11, 11/1/11, 1/11/11, 11/11/11.\nPerò encara hi ha més coses: agafa els dos darrers dígits del teu any de naixement, suma-hi l'edat que faràs aquest any i a tothom els donarà 111!\nDiuen que aquest és l'any dels diners. Aquest any, a l'octubre, hi haurà cinc dilluns, cinc dissabtes i cinc diumenges, una cosa que tan sols es produeix cada 823 anys!\nAquests anys particulars es coneixen com a "bosses dels diners".\nPublicat per Unknown a dimecres, d’octubre 26, 2011 2 comentaris\nCom sabeu aquest dissabte dia 1 d'octubre toca sessió oficial de cinema. De fet s'havia de projectar la pel·lícula proposada per a el mes passat que s'havia aplaçat a aquest a causa d'un problema tècnic en el aparell reproductor. L'aparell espatllat s'ha enviat a reparar però ha passat un mes i encara no tenim notícia de si l'aparell en qüestió està arreglat o no. Per tant no podem assegurar si aquest dissabte hi haurà sessió de cinema. Altra possibilitat és que algun veí voluntari aporti provisionalment un aparell de DVD compatible .\nPublicat per Unknown a divendres, de setembre 30, 2011 0 comentaris\nAMPLIACIÓ DE LA NOTICIA SOBRE ELS PERGAMINS DE SAVALLÀ\n(FEU CLIC SOBRE EL SEGÜENT ENLLÀÇ)\nPublicat per Unknown a dimarts, de setembre 20, 2011 0 comentaris\nPublicat per Unknown a diumenge, de setembre 18, 2011 0 comentaris\nPublicat per Unknown a dissabte, de setembre 10, 2011 0 comentaris\nEs convoca al poble de Savallà i Segura a Consell Obert, el proper dia setze de setembre de 2011, a les 22 hores, a les dependències de l’Ajuntament.\n- Comptabilitat 2010\n- Pressupost 2011\n- Temes varis\nSavallà del Comtat, 09.09.2011\nJoan Altimís i Santacana\nPublicat per Unknown a divendres, de setembre 09, 2011 0 comentaris\nL'estiu s'acaba i amb ell les festes majors. Cliqueu sobre la imatge per veure l'agenda cultural on podreu consultar les darreres festes de l'estiu.\nPublicat per Unknown a dimarts, de setembre 06, 2011 0 comentaris\nPer problemes tècnics amb l'aparell de DVD, la sessió de cinema prevista per a el dissabte 3 de setembre s'aplaça fins al mes que ve (dissabte 1 d'octubre a les 21h, horari d'hivern). Per tant les dates corren totes un mes avall.\nPublicat per Unknown a dissabte, de setembre 03, 2011 0 comentaris\nAlerta!. Ahir, dimecres 31 de setembre, els lladres van entrar a robar a un parell de coberts de Savallà. Es van endur una moto, una bicicleta, les claus d'un cotxe i altres objectes de valor vari.\nEls Mossos d'esquadra hi van intervenir posteriorment.\nL'alcalde ens recomana als veïns de Segura que estiguem especialment alertes.\nMOSSOS D'ESQUADRA Montblanc C. Regne de Nàpols 2 codi postal 43400\ntel. 977 92 61 70\nCONSELLS DE SEGURETAT GENERALS\nPublicat per Unknown a dijous, de setembre 01, 2011 0 comentaris\nS'HAN ACABAT LES VACANCES I TORNA EL CICLE HABITUAL DE CINEMA DELS DISSABTES\nAmb la fi de les vacances arriba novament el cicle de cinema dels dissabtes i ho fa per la porta gran.\nEl proper dissabte dia 3 de setembre a les 22h (horari d'estiu) la Montse i l'Albert han triat una pel·lícula que tant per la temàtica històrica, el treball dels actors (Robert De Niro, Jeremy Irons), com per la bellesa de les seves imatges (Oscar a la millor fotografia) i especialment per la banda sonora (Ennio Morricone) resulta un autèntic festival per a els sentits....\nAMPLIA LA INFORMACIÓ FENT CLIC AQUÍ\nPublicat per Unknown a dimarts, d’agost 30, 2011 0 comentaris\nATENCIÓ!, ALT RISC D'INCENDI\nDurant els propers dies Segura està dins les poblacions afectades pel mapa de risc d'incendi previst pel Servei de Prevenció d'Incendis Forestals de la Generalitat de Catalunya.\nPLA D'EMERGÈNCIA D'INCENDIS FORESTALS\nPublicat per Unknown a dijous, d’agost 18, 2011 0 comentaris\nAbans de res vull demanar-vos disculpes perquè aquests dies no he pogut actualitzar el blog. Com molts de vosaltres ja sabeu hem estat 10 dies actuant a la Fundació Cuixart de Palafrugell. (Gracies a la Bea i el Xavi que ens han cuidat l'hort i els animals i a tots els que els hi heu donat un cop de ma)\nJa tenim penjada a la columna de la esquerra, com sempre, la enquesta de la darrera pel·lícula oficial.\nUs recordo que es va acordar que durant aquest més d'agost hi hauria un cicle de cinema no oficial en blanc i negre tots els divendres a les 22h. (Sense sopar)\nVEURE SECCIÓ CINEMA\nPublicat per Unknown a dijous, d’agost 11, 2011 0 comentaris\nS'HAN ACABAT LES VACANCES I TORNA EL CICLE HABITUA...


Princesa china - Puck Cinema Caravana\nTomàs Bases (2015)\nUna gata siamesa va ser en la seva vida anterior una nena normal i corrent i abans una princesa xinesa i abans una mare de família i abans una lleona i abans… La roda de la reencarnació ens transforma al llarg dels temps en tot tipus d’éssers. Néixer i morir per a tornar a néixer.\nTomàs Bases va néixer a Alemanya l’any 1968. Amb mare salamantina i pare català, es va criar a Barcelona, on va estudiar art a l’Escuela d’Artes Aplicades i oficis artístics. Defineix el seu ofici com imaginar escenes, li agrada dibuixar i animar. La seva carrera professional l’ha portat a diversitat de vessants de l’art i l’animació; infografies, videojocs, docència, projectes de divulgació cultural, publicitat, produccions teatrals o programes televisius, com Nostranau o Pinzellades d’art. És realitzador de les sèries de dibuixos animats Welcome on board, Sasif y la bruja Jaravulá. I també del clip musical Last night I fell for Jenny versionat per Caballero Reynaldo. Al 2008, va dirigir la tv movie Wasahali, al 2011, va realitzar el pilot d’animació La avioneta i al 2014, Abriendo puertas, a més de fer el guió del curtmetratge Alicia y la tentación del gallo. A banda dels seus treballs en el camp de l’animació, també pinta quadres, que ha exposat a diferents galeries d’art, i fa il·lustracions de contes infantils. Al 2017, va publicar el llibre interactiu il·lustrat Soy pez soy pájaro soy lombriz.\nWeb Princesa china


Els dos cavallers de Verona / Two Gentlemen of Verona | Falstaff Cafè\nCategory Archives: Els dos cavallers de Verona / Two Gentlemen of Verona\nNo aturis el meu curs / Hinder not my course\nPosted on 21/10/2012 by Falstaffcafè\tJÚLIA- El rierol que llisca amb murmuris gentils -ho saps molt bé-, quan se l’atura, creix amb fúria; però quan el seu curs amable no se sent destorbat, fa una música dolça amb les pedres lluents, i dóna un gentil … Read More →\nPosted in Els dos cavallers de Verona / Two Gentlemen of Verona\t|\nEl cuc devorador (II) / The eating canker (II)\nPosted on 29/09/2012 by Falstaffcafè\tPROTEU – Els llibres diuen que al capoll més tendre, ja hi viu el cuc devorador. Així mateix l’amor, voraç, habita l’esperit, per més savi que sigui. Els dos Cavallers de Verona (I-I) trad. S. Oliva PROTEUS – Yet writers … Read More →\nEl meu dolor que no té fi / My endless dolour\nPosted on 20/07/2012 by Falstaffcafè\tVALENTÍ- No parlis més, tret que la pròxima paraula tingui un poder maligne sobre la meva vida, i, si es així, t’ho prego: digues-me-la a l’orella com el mal final d’un himne del meu dolor, que no té fi. Els … Read More →\nL’amor és el teu amo / Love is your master\nPosted on 21/06/2012 by Falstaffcafè\tVALENTÍ – L’amor és el teu amo, perquè et mana. I qui es deixa manar per un ximplet així, no crec que mai pugui passar per savi. Els dos cavallers de Verona (I-I) trad. S. Oliva VALENTINE – Love is … Read More →\nElla és la meva essència / She is my essence\nPosted on 29/04/2012 by Falstaffcafè\tVALENTI – Ella és la meva essència, i jo deixo de ser, si no em nodreix, ni m’il·lumina, ni m’acull, ni em manté viu la seva bellíssima influència. Els dos cavallers de Verona (III-I) trad. S. Oliva VALENTINE – She … Read More →\nDevorat pel cuc / Eaten by the canker\nPosted on 24/03/2012 by Falstaffcafè\tVALENTÍ- Els llibres també diuen que el capoll, quan és gros, és devorat pel cuc, just abans de florir; així mateix per culpa de l’amor l’esperit jove i tendre es converteix en ximpleria; es marceix abans d’hora, perd la seva … Read More →\nQuan s’està enamorat / To be in love\nPosted on 14/02/2012 by Falstaffcafè\tVALENTÍ – Quan s’està enamorat, es compren els menyspreus amb els laments; les mirades distants, amb els sospirs d’un cor llagat; un sol instant de joia, amb vint de tedioses; si per atzar guanyem l’amor, l’atzar ens el fa perdre; … Read More →\nBenvingut / Welcome\nPosted on 19/01/2012 by Falstaffcafè\tLLANÇA – Un home no està del tot perdut fins que el pengen, ni mai és benvingut a un lloc fins que no paga la dispesa. Dos cavallers de Verona (II-V) trad. S. Oliva. LAUNCE- A man is never undone … Read More →\nPosted on 17/12/2011 by Falstaffcafè\t(Júlia, després d’estripar la carta de Proteu) JÚLIA- Ai, odioses mans, que heu estripat paraules amoroses! Vespes injustes, que us nodriu d’aquesta mel tan dolça, i amb el fibló mateu l’abella que us la dóna! Els dos cavallers de Verona … Read More →\nTinc les orelles tapades\nPosted on 24/11/2011 by Falstaffcafè\tVALENTÍ – Tinc les orelles tapades. No poden sentir bones notícies, tantes són les dolentes que les tenen posseïdes. Els dos cavallers de Verona (III-I) trad. S.Oliva My ears are stopt and cannot hear good news, So much of … Read More →


Dos desapareguts en ser arrossegats per una ona a Cala Mandia\n14 maig 2021 22:01\nClara Giner | 07 març 2013\nEs va desplegar un gran dispositiu per fer la recerca dels dos joves.\nDos joves de 21 i 23 anys i de nacionalitat veneçolana i colombiana van desaparèixer ahir passades les cinc de l'horabaixa després de ser arrossegats per una ona en una platja de Cala Mandia, a Manacor. Tot apunta que els al·lots eren a prop d'una roca i s'hi estaven fent fotografies. El temporal els va fer una maja jugada.\nUna persona que aquella hora era a la platja va veure l'accident i avisà les autoritats. L'home digué als agents que els havia vist caure a la mar, tot i que al cap d'una estona van desaparèixer.\nFins a la zona es van desplaçar Salvament Marítim i la Guàrdia Civil amb diverses unitats. Hi van anar agents del GEAS(Grup Especial d'Actuacions Subaquàtiques), el GREIM(Grup de Rescat de Muntanya) i fins i tot el UHEL (la unitat d'helicòpters). A darrera hora del capvespre, però, l'helicòpter es va retirar de la platja, ja que es féu de nit i no tenien visibilitat. Els joves encara no havien aparegut. A Cala Mandia quedaren la resta d'efectius, que feren batudes per tota la zona marítima fins que es féu més foc i s'hagueren de retirar. Avui continua la recerca.\nNo és el primer cop que dues persones acaben a la mar per posar-se massa a prop de les roques quan hi ha fortes onades.\nCal recordar que també a la zona de Llevant el setembre passat un pare i un fill de nacionalitat britànica van perdre la vida ofegats a cala Antena, Manacor. El nin va caure a l'aigua arrossegat per una ona i el progenitor s'hi tirà darrere per intentar salvar-lo. Amb ells hi eren la mare i dos germans. Acabaven d'arribar de vacances.\nPobres al.lots i pobres families!. Déu fassi un miracle i que els trobin bé.


Patronat Fundació Espavila – Page 3 – Fundacio Espavila\nInici→Autor Patronat Fundació Espavila - Pàgina 3\t<< 1 2 3 4 5 … 31 32 >>\nVivim de prop el “joc de les emocions”\nPublicat el 13/02/2018 per Patronat Fundació Espavilafebrer 13, 2018\nEn què consisteix el “joc de les emocions”? Doncs; d’alguna manera, el podem definir com una eina educativa que es basa a representar físicament expressions emotives des de la mateixa experiència i des de la dels altres, com per exemple l’alegria, la tristesa, la por o tantes altres emocions humanes, per tal de fer-ne una valoració i … Seguir llegint →\nEL “PROCÉS” GENERA FRACTURA SOCIAL?\nPublicat el 11/12/2017 per Patronat Fundació Espaviladesembre 11, 2017\nEls que es mostren contraris al procés independentista que es viu a casa nostra, diuen que aquest fet està provocant fractura social. A tots ells jo els diria: no és veritat! Aquesta fractura ja existia des de fa moltíssims anys; ara, simplement s’ha obert la caixa dels trons i ha sortit a la llum una realitat que … Seguir llegint →\n©2019 - Fundacio Espavila\tFunciona amb WordPress - Weaver Xtreme by WeaverTheme


Best Western Plus Russellville Hotel and Suites Russellville (AL) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Russellville (AL).\n13770 Highway 43, Russellville, Russellville (AL), Estats Units, 35653-2834 - Veure al mapa\nBen posicionat a Russellville, Best Western Plus Russellville Hotel and Suites és un lloc ideal d'inici d'excursions a Russellville (AL). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Best Western Plus Russellville Hotel and Suites és compromet a que la seva estada sigui el més còmoda possible. Els clients de l'hotel poden gaudir de recepció 24 hores, instal.lacions per a minusvàl.lids, express check-in/check-out, Zones públiques amb Wi-Fi, aparcament de cotxes.\nEls clients poden triar d'entre 60 habitacions, i totes desprenen una atmòsfera de pau i harmonia total. L'hotel ofereix meravelloses instal.lacions d'oci com bany, centre esportiu, piscina exterior que faran de la vostra estada una experiència inoblidable. Si buscau un allotjament còmode i adequat a Russellville (AL), faci de Best Western Plus Russellville Hotel and Suites la vostra llar.\nTots els tipus de viatgers (22) Parelles (6) Viatgers en solitari (3) Famílies amb infants petits (11) Famílies amb infants grans (1) Grups (1)\nAllotjaments a Russellville (AL)


El Blog del FC Barcelona Handbol Juvenil: agosto 2010\nComença una nova temporada i ens retrobem pares i jugadors en un equip nou, el JUVENIL del Futbol Club Barcelona d'handbol!!.\nAquest és motiu sufiicent per obrir aquest nou BLOG que ens permeti compartir l’experiència.\nEs un espai on tots els que hi entreu podreu tenir informació de primera mà sobre el nostre equip i els partits que jugui, on podreu expresar la vostra opinió, on trobareu les fotos dels partits i probablement alguns videos també. També posarem a la vostra disposició y pel vostre coneixement les dades sobre els partits, els pavellons on es juguin i com arribar-hi, els horaris d'entrenament i tot allò que sigui important i ens ajudi a avançar en la temporada!!\nEl que es veu és el format del blog. Veureu que hi ha una secció d'enllaços, un chat on podeu deixar misatges, i també la possibilitat de deixar comentaris en les diferents entrades que es vagin fent!!\nVolem fer menció de que encara estem en la fase de preparació del blog, i per tant algunes coses encara no hi estan posades esperant la confirmació per part del club.\nTambé necessitarem el permis dels pares dels jugadors per poder publicar les fotos dels nois a la pàgina que hi ha a tal efecte i que es troben en l'apartat adreces d'interés.\nEl correu on podeu enviar la confirmació/autorització per la publicació de les fotos dels nois és: cat.catman@gmail.com\nFinalment no cal dir que qualsevulla suggerència serà molt ben rebuda!!\nToni Lozano, Eduard Vidal i Paco Rueda\nPublicado por Catman en 3:49 No hay comentarios:


Desmantellen a Tenerife la major impremta clandestina de bitllets falsos d'Espanya i detenen quatre persones – Actualitat Penal\nDesmantellen a Tenerife la major impremta clandestina de bitllets falsos d’Espanya i detenen quatre persones\nAgents de la Policia Nacional han desmantellat a l’illa de Tenerife una impremta clandestina que falsificava euros de forma artesanal i que, segons el parer dels investigadors, es tracta de la més activa que actualment operava a Espanya. L’organització fabricava bitllets de 10 i 20 euros, amb una gran qualitat per als coneixements tècnics d’impressió amb què comptaven i l’instrumental que utilitzaven, dedicant-se també a la falsificació de documents d’identitat.\nEls agents han detingut quatre persones i s’han confiscat de15.500 euros falsos, 9.000 en un registre realitzat a la localitat de Tenerife d’Arona i més de 6.500 rescatats del curs legal. L’organització obtenia uns guanys mensuals de 7.500 euros gràcies a la intensa distribució que realitzaven, arribant a trobar-se les seves reproduccions falses elaborades pels arrestats en diversos països europeus. Donada la rellevància de l’operació es va desplaçar per a participar en l’operació un membre del grup de lluita contra la falsificació de l’Europol.\nHorari laboral de dilluns a divendres per posar els bitllets falsos\nL’operació va començar al mes de juliol de 2018 quan la Brigada d’Investigació del Banc d’Espanya va detectar un increment de bitllets falsos de 10 euros amb una falsificació de bona qualitat i amb un treball d’impressió diferent de l’habitual. Amb les primeres indagacions es va poder esbrinar que la part més afectada del territori nacional eren les Illes Canàries, en particular a l’illa de Tenerife. De forma immediata es va crear un equip conjunt d’investigació compost per agents de la bibe, del Grup de Delinqüència Econòmica de laBrigada Provincial de Policia Judicial de Santa Creu de Tenerife i del Grup de Delictes Contra les Persones de la Comissaria Local de Sud de Tenerife. Seguidament es va esbrinar que introduïen els diners en el curs legal a través d’una gran quantitat de comerços de l’arxipèlag canari, sense que els comerciants detectessin la falsedat dels bitllets que rebien en no examinar-se prèviament.\nDonada la complexitat de la investigació es va fer necessària la participació d’agents traslladats des de la Prefectura Superior de Policia de Canàries. Avançades les investigacions dels agents van localitzar i van identificar a quatre sospitosos, d’origen italià, establerts al sud de l’illa de Tenerife concretament a la zona d’Arona, on un dels investigats comptava amb un immoble on realitzava la falsificació dels bitllets. Aquestes persones no només s’encarregaven de fabricar els diners sinó també de distribuir-lo per tot l’arxipèlag com si d’una activitat laboral es tractés, amb un horari de dilluns a divendres. Al principi introduïen bitllets falsos de 10 euros, peromás tard van començar a introduir bitllets de 20 euros per obtenir majors beneficios.Intervenido material per elaborar 20.000 euros falsosLa operació ha culminat amb la detenció simultània dels quatre membres de l’organització i el registre d’un domicili.\nA l’immoble s’ha desmantellat una impremta clandestina per a la fabricació de bitllets de 10 euros i 20 euros i de documents d’identitat. A més s’han confiscat elements necessaris per a la falsificació de bitllets d’euro, com ara impressores, paper, tintes, guillotina, ordinadors i gran quantitat de diners falsos en diferents períodes de fabricació. També s’han confiscat al voltant de 9.000 euros falsos, que cal sumar als més de 6.500 ja intervinguts en el curs legal. De la mateixa manera els arrestats tenien material preparat per a la falsificació de més de 20.000 eurosfalsificados en bitllets de 20 euros.


Dotze detinguts per tràfic de drogues a l’Empordà – Arxiu d'actualitat local\nDotze detinguts per tràfic de drogues a l’Empordà\nBy Redacció on 15/01/2013 No Comment\nSegons Informa El Punt Avui La Guàrdia Civil ha aconseguit detenir dotze persones sospitoses d’haver distribuït cocaïna i marihuana al Baix Empordà, i ha confiscat més d’un quilo de cocaïna. En l’operació policial es van fer tres registres domiciliaris, en què es van intervenir 1,5 quilos de cocaïna i 450 grams de marihuana, així com material per manipular i pesar la droga.\nLes detencions van tenir lloc el 18 de desembre passat, després que la Guàrdia Civil tingués coneixement de l’activitat d’un grup de persones dedicades la venda de cocaïna a Sant Feliu de Guíxols. Després de comprovar la veracitat dels fets, els agents van procedir a la detenció de dotze persones, totes elles d’origen dominicà, que es dedicaven a transportar a Girona partides de cocaïna per a la seva posterior distribució a diferents localitats de la província.\nNou homes i tres dones\nDels dotze capturats, nou homes i tres dones, diversos tenen antecedents policials, i la Guàrdia Civil no descarta que hi hagi més detencions. Els detinguts, al costat de la substància i material intervinguts, van ser posats a disposició judicial.\nDotze detinguts per tràfic de drogues a l’Empordà added by Redacció on 15/01/2013


CCOO acusa Educació d'incomplir la normativa tèrmica als centres i anuncia denúncies La República\nCCOO acusa Educació d’incomplir la normativa tèrmica als centres i anuncia denúncies\nACN Barcelona.-CCOO ha acusat el Departament d’Educació d’incomplir la normativa sobre les condicions climàtiques als centres educatius. El sindicat ha afegit que tampoc s’està complint el Reglament d’Instal·lacions Tèrmiques en […]\nACN Barcelona.-CCOO ha acusat el Departament d’Educació d’incomplir la normativa sobre les condicions climàtiques als centres educatius. El sindicat ha afegit que tampoc s’està complint el Reglament d’Instal·lacions Tèrmiques en Edificis, pel que fa a disposar de sistemes de ventilació. Per tot això, la responsable de salut laboral la Federació d’Educació de CCOO, Carme Rodríguez, ha anunciat que estan plantejant una denúncia col·lectiva però també d’individuals per part d’aquells centres on la temperatura no estigui entre 17 i 27 graus, com estableix el decret sobre les disposicions mínimes de seguretat i salut en els llocs de treball. CCOO ha reclamat la instal·lació d’aparells de ventilació mecànica perquè la gent està “congelada” als centres.\nEl secretari general de la Federació d’Educació de CCOO, Manel Pulido, ha apuntat que les dades d’incidència de la covid als centres no han estat “molt dolentes” fins ara però ho ha relacionat amb el fet que fins ara s’han pogut tenir les finestres obertes. “Ara serà més complicat poder ventilar”, ha afegit en relació a l’arribada del fred. El sindicat ha assegurat d’una banda que s’està incomplint la normativa sobre quina ha de ser la temperatura als centres. Segons el real decret sobre les condicions als centres de treball, “la temperatura als locals on es facin treballs sedentaris propis d’oficina o similars estarà compresa entre 17 i 27 graus”. Rodríguez ha assegurat que això s’està incomplint en moltes centres educatius pel fet d’haver d’obrir les finestres i ha acusat Educació de permetre que “el personal educatiu i l’alumnat es congeli i emmalalteixi”. Ha afegit que la majoria de centres “no compleixen les condicions tèrmiques ni ambientals” en quant a que les condicions tèrmiques no generin incomoditats ni molèsties per als treballadors, així com que “cal evitar temperatures extremes i corrents d’aire extremes”. Ventilació mecànicaD’altra banda, el delegat del sindicat al Baix Llobregat, Anoia i el Garraf Sergi Ordóñez ha afirmat que tampoc s’està complint el reglament sobre instal·lacions tèrmiques, que segons ha assegurat afirma que hi han d’haver sistemes de ventilació. Ordóñez ha explicat que els centres de nova construcció ho incorporen i per això ha demanat que s’instal·lin a la resta de centres. El sindicat ha fet arribar un document als centres per tal que calculin quines són les renovacions d’aire necessàries en cada cas. Un cop els tinguin tots, els faran arribar a l’administració juntament amb els requeriments per instal·lar aquests sistemes.Per a CCOO, la instal·lació d’aquests sistemes és “econòmica” i no requereix obres importants. Han afegit que és l’única manera de garantir aire net i una temperatura adequada a l’interior de les aules. “La gent està congelada, infectada o malalta”, ha assegurat Rodríguez resumint la seva visió sobre la situació actual als centres.El sindicat ha iniciat la campanya ‘#NiInfectadesNiCongelades’ per reclamar la instal·lació d’aquests aparells de ventilació mecànica. En el marc d’aquesta també s’han impulsat mocions a consells comarcals i ajuntaments que reclamen al Govern que elabori i negociï en la comissió paritària de salut laboral un protocol de ventilació als centres, que contempli la ventilació mecànica, que doti a tot el personal de mascaretes FFP2, que apliqui mesures per mantenir la distància de seguretat, que faciliti l’ús d’espais exteriors i alternatius i que augmenti el pressupost destinat a la neteja i desinfecció.


ATENTICS 010Servei d'Informació Ciutadana 010\nSERVEI D'INFORMACIÓ TELEFÒNICA DE MARCACIÓ REDUÏDA 010.\nL'Ajuntament de Castelló de la Plana presta el Servei d'Informació Telefònica a la Ciutadania mitjançant un número de marcació reduïda 010 (964 226 010 si crida des de fora de la Ciutat), a fi de satisfer la demanda de la ciutadania d'informació sobre els seus serveis, tràmits i diferents actes de la vida social i cultural de la ciutat, aconseguint així que l'Administració Local siga més transparent, eficaç i propera.\nAmb aquest objectiu, i conscient del valor de l'accés a la informació per a potenciar la participació ciutadana i millorar les relacions entre l'Ajuntament de Castelló de la Plana i la ciutadania s'estableixen com principis que han de regir l'atenció al ciutadà els següents: accessibilitat, eficàcia i canals integrats de resolució de les seues demandes.\nPer al Servei d'Informació 010, aquest Ajuntament disposa d'una base de dades centralitzada d'informació (portal de la ciutadania, intranet, etc.).\nEls serveis bàsics que es presten són:\nAtenció de cridades rebudes al número de telèfon de marcació reduïda 010, així com emissió d'aquelles, amb l'objecte de facilitar a la ciutadania informació sobre la ciutat de Castelló de la Plana i els seus serveis, informació de caràcter administratiu, institucional, sobre la guia general de la ciutat, activitats socioculturals i altres temes de consultes especialitzades que foren d'interès per als veïns de Castelló i els seus visitants.\nServei d'atenció a l'internauta via web.\nDesenvolupament de tràmits municipals senzills, sol·licitats telefònicament pel ciutadà, sempre que aquests serveis hagen estat prèviament oferits per l'Ajuntament de Castelló.\nRecepció de queixes o reclamacions i suggeriments que seran remeses a l'Ajuntament de Castelló en el suport que es determine. A aquests efectes, s'emplenarà un formulari normalitzat per l'Ajuntament de Castelló i l'agent que la reba s'encarregarà de mecanitzar-la en l'aplicació informàtica que facilite l'Ajuntament.\nMecanització, emmagatzematge, ampliació i actualització de les dades contingudes en el programari de gestió (o base de dades) destinades al present servei d'informació.\nSeguiment de l'actualització de la informació subministrada a través de la base de dades d'informació.\nEmissió de missatges per al desenvolupament de campanyes d'informació, determinades per l'Ajuntament de Castelló.\nServei de recepció de cridades i missatges a través d'Skype.\nServei de recepció i enviament d'informació a través de WhatsAapp. Per a aquest servei l'empresa adjudicatària haurà de subministrar un nombre de telèfon mòbil i un dispositiu capaç d'executar la plataforma WhatsApp.\nL'oferta completa d'informació inclou:\na) Informació de l'àmbit institucional i administratiu, de l'Ajuntament de Castelló de la Plana:\nFuncions bàsiques de l'Ajuntament.\nNormatives de tramitació i departaments responsables.\nConsultes vàries, etc.\nb) Guia de la ciutat:\nDireccions, telèfons i activitats d'institucions, entitats, i empreses importants.\nAgenda d'actes públics, espectacles, conferències, etc.\nCalendari de festes, exposicions, congressos, etc.\nc) Temes especialitzats:\nRecollida de queixes i sugerències.\nd) Línia permanent de comunicació entre l'Ajuntameent de Castelló i la ciutadania.\nSi crida des de la seua casa a Castelló únicament ha de marcar el 010.\nSi crida des d'un mòbil o des d'altres municipis o províncies serà el 964 226 010.\nEns pot enviar les seues consultes a info@castello.es\nL'horari de funcionament durant l'estat d'alarma es:\nDe dilluns a divendres, de 8:00 a 20:00 hores.\nMODALITAT DE PREU\nLa modalitat de preu es facturació por temps, on el preu de les cridades és el qual s'indica en la següent taula:\nPreu aplicable a l'usuari cridant:\nDes de xarxa fixa: Preu equivalent al d'una cridada ordinària fixe-fixe d'àmbit metropolità.\nDes de xarxa mòbil: Preu equivalent al d'una cridada ordinària mòbil-fixe en el territori nacional.


Jesús trobà el sentit de tot en la pregària confiada al Pare\n1.- El Papa Benet XVI proposà crear a les nostres esglésies el pati dels gentils, un espai per acollir aquelles persones que s’han allunyat de la fe o la cerquen. L’evangeli ens en presenta avui un model. Uns creients no jueus havien pujat al temple de Jerusalem per adorar Déu. Com que han sentit parlar de Jesús i han sentit dir que tothom se’n va darrera d’ell, es deleixen per conèixe’l. I es posen en contacte amb dos deixebles de Jesús amb qui sembla que poden sintonitzar perquè pel nom i pel posat sembla que parlen o entenen el grec: Felip i Andreu. Senyor, voldríem veure Jesús.\n2.- No consta si Jesús se’ls mostrà o no. Tanmateix en coneixem la reacció del Mestre: Ha arribat l'hora! Jo, el Fill de l'home, seré glorificat: el Pare em manifestarà definitivament com el seu Fill, l’Estimat, l’Enviat al món per salvar-lo. L’hora és la seqüència de la passió, mort i resurrecció que ha marcat tota la vida de Jesús. És l’hora del tot o res. Té dos moments: el moment del gra de blat colgat i mort a la terra i el moment en què grifolla i espiga i esdevé pa i nodriment.\n3.- El gra que no es deixa colgar resta tot sol, improductiu, tancat. Si es deixa colgar al solc generosament, es multiplica. És aquest el procés que ha de fer Jesús. I com ell, qualsevol que es vulgui fer deixeble seu. El camí és el mateix. I és també idèntica la fi. El seguidor rebrà del Pare el mateix honor de Jesús. Qui en comparteix el camí, en comparteix la mateixa vida.\n4.- Però el patiment i la mort són uns moments difícils i dolorosos, que repugnen a la nostra naturalesa. També Jesús se’n sent fortament trasbalsat. No sap què dir-hi ni què fer-hi. ¿Refugiar-se en la pregària demanant al Pare que l’alliberi d’aquesta hora, d’aquest tràngol?\n5.- L’evangeli de Joan no parla de la pregària insistent i agònica de Jesús a Getsemaní. L’experimenta ara i aquí. En aquest just moment està trasbalsat. La carta als Hebreus és molt expressiva: Jesús, durant la seva vida mortal, s’adreçà a Déu, que el podia salvar de la mort, pregant-lo i suplicant-lo amb grans clams i amb llàgrimes. Déu l’escoltà per la seva submissió. Així, tot i que era el Fill, aprengué en els sofriments què és obeir, i un cop consagrat sacerdot es convertí en font de salvació eterna per a tots els qui se li sotmeten.\n6.- Aprengué en el sofriment què és obeir: l’obediència de Jesús rau a ser fidel a la seva condició humana sense sortir-se’n per sota amb la desesperació o escapar-se’n cap amunt amb l’alienació. No ens hem d’esgarrifar perquè el sofriment i la mort ens espantin. Jesús sentí la mateixa esgarrifança. Trobà el sentit de tot en la pregària confiada al Pare. Pare, manifesta el qui ets! Palesa el teu amor i la teva bondat.\n7.- Sí, el Pare sortirà a defensar-lo no pas alliberant-lo de la creu sinó fent de la creu un pol d’atracció per a tota la humanitat. Atraurà tothom cap a ell. Allò que semblava el triomf del mal sobre el bé i el fracàs dels plans de Déu són la gran victòria definitiva sobre el capitost d'aquest món que n’és foragitat. Tothom és sotmès a un judici: Plantat davant la creu ha d’optar per la llum o per la tenebra, per la generositat en l’entrega i per la fecunditat de la vida, o pel tancament en l’egoisme i en l’eixorquia.\n8.- La generositat de Jesús –la seva obediència al Pare en la vivència profunda de la seva condició humana– ens ha salvat. El gra de blat colgat el trobem avui fet Pa partit, repartit i compartit en l’Eucaristia.\n9.- Volem veure Jesús. Sí, ara, els grecs i els no grecs, els creients de tota la vida i els qui cerquen la llum a les palpentes, mirant-lo clavat a la creu i ressuscitat el podran veure, hi podran conviure i el podran seguir i continuar en el món la seva presència. I serà possible entre altres raons perquè no ens carrega a l’equena les dues taules de pedra de la llei, sinó que escriu la seva llei en el nostre cor. Com una resposta d’amor a l’amor que el Padre ens té. Un amor sense mesura. Perquè la mesura de l’amor és estimar sense mesura.


01:48 | 17/01/2019\nComencen les activitats del mes de les dones a Pallejà\nDurant tot el mes de març, el municipi s’omplirà d’actes com performances, tallers, xerrades i un sopar popular\nEl pròxim dijous 8 de març se celebra el Dia de la Dona, un moment per reivindicar i celebrar el paper de les dones a la nostra societat. No obstant això, Pallejà no es vol limitar a un únic dia de celebració i ha organitzat tot un mes ple de propostes. La primera activitat serà, el dimarts 6 de març, una formació adreçada a dones emprenedores per potenciar el lideratge i el talent femení. Tot seguit, el dimecres 7 de març, a les 21 hores, s’inaugurarà la performance visual ‘Deixa’t anar!’ a la plaça del Castell, que es podrà visitar fins a l’endemà.\nA més, pel dijous 8 de març, dia oficial de la Dona, hi ha convocada una vaga feminista a escala mundial. Durant el matí, es faran diferents accions informatives sobre l’aturada a Pallejà i, a les 12 hores, es llegirà un manifest a l’Ajuntament. Unes hores després, concretament a les 17.15 hores a l’estació dels ferrocarrils, hi ha prevista la sortida conjunta cap a la manifestació unitària de Barcelona, que començarà a les 18.30 hores a Passeig de Gràcia amb Diagonal. Per a les persones que es quedin a Pallejà, a les 18 hores, a la Sala Gran del Castell, s’organitzarà el taller ‘Ioga per a una menopausa feliç’.\nDurant les setmanes següents, hi haurà moltes activitats més: un taller de scrap, una nova formació per potenciar el lideratge i el talent femení, un taller sobre les bruixes i una xerrada-degustació sobre cuina saludable i creativa. Finalment, el dissabte 24 de març, s’organitzarà un sopar popular a la Sala Pal·làdius amb música en directe. Per assistir-hi, s’ha de reservar anticipadament entrada a La Molinada entre els dies 5 i 20 de març.\nMarç, el mes de la Dona 2018\nData de modificació: 05/03/2018 12:30:18


Barça Lassa-Anadolu Efes Istanbul: Es fan forts al Palau a base de triples (89-78) - FC Barcelona\nHomeSeccionsBàsquetPrimer EquipNotíciesBarça Lassa-Anadolu Efes Istanbul: Es fan forts al Palau a base de triples (89-78)\nBarça Lassa-Anadolu Efes Istanbul: Es fan forts al Palau a base de triples (89-78)\nLaura Lacruz - 19/01/2017 | 22:45\nEls punts de Faverani (18) –en un gran debut-, Claver(15) i Koponen (20), acompanyats de les assistències de Rice (9), donen una victòria importantíssima en un partit que s’ha trencat en el tercer quart\nKoponen, màxim anotador del partit amb 20 punts, celebra amb Rice un dels seus sis triples | VÍCTOR SALGADO - FCB\nEl Barça Lassa ha sumat un triomf important davant l’Anadolu Efes Istanbul, un rival directe de cara a la classificació de l’Eurolliga. El conjunt blaugrana, en el dia del debut de Faverani, s’ha imposat a l’equip dirigit per Velimir Perasovic desplegant bon joc ofensiu, que s’ha acabat traduint en 15 triples de 25 intents. El tercer quart ha estat decisiu i ha deixat encarat un triomf que el conjunt de Bartzokas ha hagut de suar de valent. Sota la direcció de Rice (nou assistències), Claver, Faverani i Koponen -15, 18 i 20 punts, respectivament- han estat els homes més encertats. El partit deixa el Barça Lassa amb 8 victòries i deu derrotes a falta de 12 jornades.\nTant l’Anadolu Efes com el Barça Lassa arribaven d’una derrota a aquest divuitè duel de l’Eurolliga. El Barça saltava a la pista amb l’únic objectiu d’aconseguir una victòria que l’igualés amb el conjunt turc a la taula. Els blaugranes semblava que sortien amb les idees clares en atac, però les coses no acabaven de sortir. El debut de Faverani a la meitat del primer quart, però, ha servit de revulsiu i el brasiler, amb 7 punts consecutius, ha guiat el Barça Lassa en atac en aquests primers minuts i deixava l’enfrontament amb empat a 11.\nLa bona irrupció del nou fitxatge blaugrana en el primer quart s’ha confirmat al llarg dels minuts. I és que amb ell sobre el parquet, els de Bartzokas trobaven solucions per dins davant la bona defensa a l’home del conjunt turc. Koponen ha estat un dels altres destacats de la primera part, acabant el primer quart amb un triple i començant el segon amb dos tirs de tres consecutius que ajudaven el Barça Lassa a no desenganxar-se del marcador i contrarestar les pèrdues. Del canell de Renfroe, Oleson i Rice han arribat tres triples més que posaven els de Bartzokas només un punt per sota abans de marxar al descans (33-34).\nEls triples, protagonistes\nLa faceta pausada dels primers vint minuts ha quedat en un segon pla en el tercer quart. Ambdós conjunts han plantejat un partit d’atac. Els de Bartzokas no ho han desaprofitat i han ofert un bon joc ofensiu. Faverani seguia sent protagonista i les assistències de Rice cap al pivot acabaven amb cistella blaugrana (40-43). En defensa el brasiler també es deixava veure i, amb 7 rebots defensius, ha estat el màxim rebotador d’un partit vibrant. De fet, un tap del nou ‘13’ blaugrana ha comportat un triple de Doellman (43-45) que desendollava el conjunt turc del partit. I és que a partir d’aquí els blaugranes han capgirat el marcador. Un parcial de 10-0, guiat pel capità blaugrana, ha posat el Barça per davant (53-48).\nEl partit estava sent trepidant, els blaugranes oferien un joc vistós al Palau i convertien la concentració en defensa en cistelles en atac. Precisament, Faverani ha estat l’autor de dues accions que han comportat dos 2+1 consecutius i que han deixat el marcador amb 63-53 a falta dels últims deu minuts. El Barça Lassa seguia en línia ascendent en l’últim quart, i els triples seguien arribant. Tant és així que un triple de Claver posava la màxima diferència al marcador (70-55). Koponen, però, era el principal artífex en aquesta faceta del joc, i ha arribat a convertir sis dels vuit triples que ha intentat. A poc a poc s’apropava el final i el conjunt de Bartzokas sentenciava l’Anadolu Efes Istanbul a base de triples. I és que dels 11 últims punts del Barça Lassa, 9 han arribat des de la línia de 3. Així, el Barça Lassa s’ha endut una important victòria per 89 a 78 i ja suma 8 triomfs, els mateixos que el conjunt turc.\nAnadolu Efes Istanbul, 78\nFCB Lassa: Rice (6), Doellman (9), Oleson (3), Navarro (9) i Tomic (2) –cinc inicial–, Faverani (18), Vezenkov (-), Claver(15), Koponen (20) i Renfroe (7).\nAnadolu Efes: Brown (-), Osman (-), Brandon (25), Granger (6) i Dunston (5) –cinc inicial–, Kirk (2), Thomas (8), Heurtel (18), Honeycutt (11) i Mutaf (3).\nParcials: 16-15/17-19/ 30-19/ 26-25.\nÀrbitres: Christos Christodoulou i Ilija Belosevic i Anne Panther.


Crítica: Muerte de un viajante con Imanol Arias- Teatre Romea ~ EspectáculosBCN\nInicio Teatro críticas Crítica: Muerte de un viajante con Imanol Arias- Teatre Romea\nNicolas Larruy 23 junio, 2022 23 junio, 2022 críticas, Teatro\nEl Teatre Romea ens porta un text clàssic: Muerte de un viajante. Un text d’Arthur Miller que, no importa els anys que passin, sempre ens diu alguna cosa. Els bons textos clàssics són eterns.\n1 Muerte de un viajante de Arthur Miller llega al Romea con Imanol Arias como protagonista\n1.2 Una acurada direcció i interpretacions bones\nMuerte de un viajante de Arthur Miller llega al Romea con Imanol Arias como protagonista\nMuerte de un viajante ens explica la vida de Willy Loman, un viatjant que ha arribat a vell i que pensa en retirar-se. El seu somni és viure a la casa que encara està pagant amb la seva dona i els seus dos fills, Biff i Happy. Però una cosa és el que un somia i una altra la realitat que, tossudament, s’interposa entre el que ell vol i el que és.\nEn Willy viu en el seu món, on ser simpàtic i agradable ho és tot. On ser agraciat, obre portes. Un món on cal ser el número 1 per triomfar. I ho inculca als seus fills. I els seus fills el creuen a ulls clucs…. fins que en Biff descobreix la cara obscura del seu pare. Al Biff el món se li esfondra.\nNomés en l’enterrament del Willy descobrim que tots els amics i coneguts dels que tan parlava, no existeixen. En Willy no li importava a ningú. I era incapaç de valorar a aquells que sí l’apreuaven i són al seu funeral.\nEn Willy vivia com ara viu molta gent, amb molts amics a les xarxes… molts amics irreals, en un món irreal.\nUna escenografia molt bonica. En grisos, blanc i negre. Amb projeccions de fotografies a la part alta de l’escena, que no distreuen de l’acció però ajuden a crear noves localitzacions. Parets de totxo i cadires, amb quatre entrades. I res més.\nEl vestuari també reforça la paleta de colors, que sembla que tot sigui blan i negre.\nAquest muntatge gaudeix d’una escenografia excel·lent i un disseny d’il·luminació molt ben treballat que ho acaba de completar de forma subtil i alhora molt explícita.\nUna acurada direcció i interpretacions bones\nLa direcció de Rubén Szuchmacher sap treure profit dels actors. Imanol Arias passa de vell a jove en un moment, davant nostre, amb un canvi de moviments, de veu i, sobre tot, de postura. El mateix podem dir de Cristina De Inza. Els seus canvis d’edat, segons les escenes, també estan molt ben fets.\nJon Arias i Carlos Serrano-Clark interpreten de forma correcta en Biff i en Happy. Potser caldria treballar més en aquest cas la vocalització i la projecció de la veu.\nMiguel Uribe, Fran Calvo i Susana Garachana fan els papers secundaris. I ho fan bé. Són molt solvents i es nota la professionalitat. Les seves interpretacions estan molt ben integrades en el muntatge. Són secundaris i no volen ser el protagonista. I fan uns secundaris molt bons.\nMuerte de un viajante és un text de finals de la dècada de 1940. I, malgrat això, ens hi podem veure reflectits. És una petita tragèdia quotidiana, la vida d’una família amb les seves alegries, tristeses, baralles, amb els seus somnis… i amb els seus malsons. Fet i fet, com ara.\nMuerte de un viajante, al Teatre Romea, és un obra que cal anar a veure. El text ens hi convida, però el muntatge, l’embolcall del text, també ens agradarà.\nEl millor de l’obra: l’escenografia i la il·luminació. Uns dissenys excel·lents.\nEl pitjor de l’obra: Els actors joves no acaben de vocalitzar ni projectar bé la veu i hi ha moments en què es perden els seus diàlegs.


Tornen els Dijous Teatre\nInici » Actualitat » Notícies » Tornen els Dijous Teatre\nTEMES: Teatre L’Artesà,Cultura,Arts en Viu, (Antic) Teatre Modern\nArriba la 5a temporada dels Dijous Teatre amb més ganes i més convenciment que mai.\ndimecres, 17 octubre, 2018 - 10:15\nAmb la nova temporada d'arts escèniques i música a la ciutat, arriba també al Teatre Modern una nova temporada dels Dijous Teatre, amb més ganes i més convenciment que mai.\nVam començar un 19 de gener de 2017 i se’ns continua acumulant la feina.\nEspectacles compromesos amb l’aquí i l’ara, noves maneres de fer teatre amb accents altament creatius, formats no convencionals... Aquestes continuen sent les excuses perfectes d’aquests Dijous Teatre.\nLes quatre propostes d’aquesta temporada donen resposta a temes de rabiosa actualitat com poden ser el lobby de la guerra, amb El pes del plom, o el fenomen de la gentrificació, aquell procés pel qual els habitants originals d’un barri acaben sent expulsats a causa de la revalorització de la zona, amb Gentry.\nTambé hi trobem però, temes més existencials, ja sigui per qüestionaments purament creatius, com en el cas de Pelucas en la niebla, o qüestionaments més filosòfics, com en el cas d’El Percebeiro.\nTots i cadascun d’aquests espectacles, són especials, com les peces fetes a mà, a poc a poc, amb la voluntat sempiterna de qüestionar-nos contínuament, com a persones, en tant que individus i com a membres d’una societat cada vegada més despersonalitzada.\nEls Dijous Teatre vénen acompanyats dels col·loquis post-funció o, més ben dit, dels no-col·loquis, de la mà d’uns aliats també molt especials, la gent del Kaddish. Amb ells, intentem que aquestes trobades de dijous tinguin el seu punt DIFERENT, amb certes dosis de bogeria, reflexió, festa i reivindicació, a parts iguales.


Congelats Frimont: de febrer 2009\nCocotxes amb salsa verda\nIngredients:- 800 g de cocotxes - 1 gotet d'oli d'oliva - julivert - farina - all - sal\nPer al fumet: - 200 g d'espines de lluç - 10 g de mantega - 1/2 ceba - 1 got de vi blanc - 1 manat d'herbes (julivert, llorer, porro) - 1 pastanaga\nPrimer de tot, prepareu el fumet. Desfeu la mantega, enrossiu-hi la ceba i la pastanaga tallades a trossets, i després poseu-hi les espines del lluç o el cap.\nDoneu-hi unes voltes perquè no se us agafi i després tireu-hi el vi blanc, espereu que redueixi una mica i incorporeu-hi l'aigua i el manat d'herbes. Deixeu-ho bullir 20 minuts i coleu-ho. Per a preparar les cocotxes, poseu oli en una paella juntament amb l'all tallat i la farina, remeneu-ho perquè quedi lligat i la farina no es cremi. Aleshores, saleu les cocotxes i poseu-les a dins, i a poc a poc tireu-hi el fumet i una mica de julivert. Deixeu-ho coure el temps que trigui la salsa a lligar-se (si veieu que us queda molt espessa podeu afegir-hi una mica més de fumet). Ja podeu servir el plat\nPublicat per Frimont a 13:15 Cap comentari:\nBroqueta de tonyina amb soja\nIngredients:150 g de tonyina - 1/2 dl de salsa de soja - 1/2 dl d'oli de gingebre - cibulet - mostassa en gra\nDescongelem la tonyina.\nPer fer l'oli de gingebre, talleu el gingebre i peleu-lo. Tot seguit, ratlleu-lo i poseu-lo en un bol amb oli.Escalfeu-lo una mica en un cassó. Quan el retireu del foc, tapeu el cassó amb paper film perquè no perdi l'aroma.\nA continuació, talleu a daus regulars el llom de tonyina. Després retireu el paper film del cassó i afegiu-hi la salsa de soja en la mateixa proporció que l'oli de gingebre. Aboqueu-ho en un bol i incorporeu-hi els daus de tonyina.\nQuan hagin passat 5 minuts, retireu els daus de tonyina del bol i poseu-los en una safata. Incorporeu-hi el cibulet trossejat i una mica de mostassa en gra al damunt. Finalment, punxeu els daus amb les broquetes.\nPublicat per Frimont a 20:09 1 comentari:


Tots els pessebres vivents de les comarques de Girona - Diari de Girona\nTots els pessebres vivents de les comarques de Girona\nConsulta l'agenda de representacions dels pessebres vivents gironins\n27.12.2017 | 08:23\nA les 7 de la tarda, representació del tradicional pessebre vivent.\nA les 7 de la tarda, a la plaça, representació del pessebre vivent amb una trentena d´escenes i més de 200 participants.\nA les 7 de la tarda, als horts de la Rectoria, representació del pessebre vivent.\nA 2/4 de 7 de la tarda, a la plaça de la Coma, els Corks recreen la imatge del naixement a la portalada de Can Serra, a la plaça Mossèn Cinto Verdaguer. A la plaça s´oferirà vi calent i brou. Es podrà fer una aportació econòmica que es destinarà íntegrament al Banc d´Aliments.\nA les 7 de la tarda, al nucli antic i Vall de la Coma, representació del pessebre vivent. El degà dels pessebres vivents de Catalunya, premiat amb una Creu de Sant Jordi, torna amb una impressionant posada en escena. El preu és de 5 €.\nA les 7 de la tarda, representació del pessebre amb diferents escenes i passatges populars.\nA les 7 de la tarda, representació del pessebre vivent.\nA les 6 de la tarda, a Can Casagran, representació de les diferents escenes del pessebre vivent.\nA 2/4 de 7 de la tarda i a 2/4 de 8 del vespre, amb inici a la plaça de Sant Antoni, representació de les escenes.\nRepresentació A les 7 de la tarda, al parc del Castell, representació del pessebre vivent.\nRepresentació A partir de les 7 de la tarda, a la plaça del Vinyal, representació del pessebre vivent amb diferents escenificacions.\nUnes 400 persones visiten el primer pessebre vivent teatralitzat de Begur


La Sarrianenca rebutja la caseta municipal assignada per l’Ajuntament com a local | betevé\nLa Sarrianenca rebutja la caseta municipal assignada per l’Ajuntament com a local\nL'espai es troba ocupat per l'Associació de Pintors Canet 22, a la qual el Patronat Municipal de l'Habitatge no vol renovar el lloguer\nNeus Valls | dijous, 23 de març del 2017, a les 18.35\nLes entitats de cultura popular La Sarrianenca han comunicat al districte de Sarrià – Sant Gervasi que no volen la caseta del número 22 del carrer de Canet com a local. Després d’haver-hi entrat consideren que “és petita” per al que “necessiten encabir”. A més, lamenten la manera en què s’ha volgut fer fora l’Associació de Pintors Canet 22, que des del gener ocupa la casa, ja que el Patronat Municipal de l’Habitatge no els va voler renovar el contracte de lloguer després de 22 anys.\nLes entitats que formen La Sarrianenca, la Comissió de Festes del Roser, els Diables Infantils, Drac de Sarrià, les Diablesses i Diables de Sarrià i la Colla Gegantera, no s’instal·laran al número 22 del carrer de Canet. “Hem entrat a la caseta i pensant-ho fredament, per al que nosaltres volíem encabir, aquest local és un pedaç, és petit. És per això que vam comunicar a l’Ajuntament que aquest local no és l’idoni per a nosaltres”, explica Albert Arbós, de la Colla Gegantera de Sarrià. Aquestes entitats de cultura popular han comunicat a l’Ajuntament que aquest local no els cobreix les necessitats.\nEn el darrer plenari del districte, el dijous 16 de març, el regidor de Sarrià – Sant Gervasi, Daniel Mòdol, es va mostrar sorprès per la resposta i va assegurar que en prenien nota i que passaran “a l’entitat següent de la llista que necessiti un local”. Les entitats que integren La Sarrianenca han proposat a l’Ajuntament, com a alternativa, un local del número 7 del carrer de la Mare de Déu de Núria, de més de 250 metres quadrats. Això sí, el consistori hauria de pagar un lloguer. El regidor Daniel Mòdol s’hi ha negat. “Penso que avui dia ni el districte ni l’Ajuntament no paga lloguers de locals, però si el del carrer de Canet no és del vostre grat, buscarem alternatives”, va dir Mòdol.\nLes entitats també critiquen que el consistori no els va entregar mai les claus de la casa i que els va amagar que l’Associació de Pintors Canet 22, que ocupa l’espai des del gener, no tenia ni té la intenció de marxar. “Ens volem quedar i pagar el lloguer, tot i que no ens passen els rebuts des del desembre. Vam guanyar aquesta casa per concurs públic l’any 1994. Ens han volgut fer fora per donar la casa a aquestes entitats de cultura popular. Tenim un advocat i defensarem els nostres drets”, denuncia Ute Rebholz, de l’Associació de Pintors Canet 22. Daniel Mòdol els va dir en l’últim plenari que el diàleg, en aquest sentit, està tancat i que ja els va donar temps i alternatives.\n— cultura popular — entitats — equipaments


Víctimes prescindibles (i rendibles) del tabac | Higini Herrero .cat\nEt molesta que fumi? Doncs, la veritat és que sí. El fum fa que em piquin els ulls i la seva olor m’ofèn. I la roba, insistent i nostàlgica per naturalesa, no para de recordar-me si he estat en un lloc amarat pel fum del tabac. Tenir fumadors (cigarretes i puros) a casa no m’ha immunitzat, ben al contrari.\nQuan era petit, a l’escola, el mestre -l’Esteve Pujol– ens deia que l’acte de fumar era com enrotllar un bitllet de 5 euros (ell va dir 1000 pessetes) i cremar-lo. Segur que va parlar dels efectes nocius que té en la salut però va ser aquesta la imatge mental que em va quedar gravada. 🙄\nA França (si no recordo malament), fa uns anys, van emetre un anunci televisiu que alertava que a les botigues franceses s’estava venent un producte amb components radioactius a més de cianur i arsènic, i que molts dels qui l’havien consumit moririen al cap d’uns anys. No van dir quin producte era. De seguida va esclatar una histèria col·lectiva que va obligar a avançar la segona part de la campanya. El producte nociu era el tabac. La resposta dels francesos va ser “Ah, el tabac, així no passa res…“. Resulta que són unes morts assumibles.\nCosta concebre que per un avar afany recaptatori d’impostos, l’Estat -i les famoses i advertidores Autoritats Sanitàries- deixin vendre un producte tan nociu com aquest i, en canvi, prohibeixin vendre els iogurts que passen un dia de la data de caducitat.\nA Catalunya, les campanyes antitabac no són tan agressives com a França (suposant que la meva memòria de fumador passiu no em falli amb el nom del país), però també n’hi ha. Diu la campanya sanitària de la Generalitat que “el fum del tabac té més de 4.000 components, molts dels quals són actius farmacològics o almenys 43 d’aquests són carcinògens. Entre els components hi ha el quitrà, la nicotina, el cianur, metalls com el níquel, l’arsènic, el cadmi, el crom, el plom i substàncies radioactives com el poloni-210, el potassi-40, el radi-226, entre d’altres”.\nL’Estat assumeix això i no passa res. Bé, el que sí passa és que Hisenda mana més que Sanitat. Ara, la imatge que tinc no és la d’un fumador cremant un bitllet de mil pessetes com deia el meu professor, sinó un ministre ingressant aquest bitllet a les arques de l’Estat. I què? Només són víctimes prescindibles (i rendibles).\n➡ ➡ ➡ Els de Sant Pere de Vilamajor segur que reconeixereu en Jordi Balcells en l’anunci de la campanya que la Generalitat va emetre per televisió. Pels qui no el coneixeu, és el que rep el fum a la cara del qui beu benzina.\nAh! I per cert, no us podeu perdre aquesta converse de la sèrie Sí, primer ministre sobre el tabac:\n5 Setembre 2009 Higini\nAquesta entrada s'ha publicat en Pensaments en veu alta, Política i etiquetada amb fum, Generalitat, tabac. Afegiu a les adreces d'interès l'enllaç permanent.\n5 thoughts on “Víctimes prescindibles (i rendibles) del tabac”\n5 Setembre 2009 at 13:49\nQue una persona fumi en un lloc public afecta la salut dels altres. I, com tu, a mi també em molesta moltíssim el tabac, que la gent fumi. Caldria una dura regulació del tabac i un minuciós compliment. El problema és que el diputats i policies són els primers que fumen, jeje!\n6 Setembre 2009 at 16:56\n1.- Els impostos no son dolents, son l’eina que té le’stat epr redistribuïr la riquesa individual convertint-la en serveis col3lectius.\n2.- L’estat gasta quasi el doble en curar els malats de càncer de pulmó que el que recapta amb els impostos sobre el tabac.\n3.- No et sembla prou dura ja la llei antitabac? Que els faries als fumadors? Lapidar-los? Pq ja es lúnic que els falta als pobres!\n6 Setembre 2009 at 20:55\n1. No dic que els impostos siguin dolents; només que, en aquest punt, l’Estat és un hipòcrita interessat. 😕 Per uns quants (molts) euros, l’Estat permet un producte tan nociu com el tabac i, en canvi, m’obliga portar casc qua vaig en moto 😮\n2. Bueeeeeeenuu… 🙄 (o no)\n3. Dura? No, no m’ho sembla. Crec que desampara als treballadors dels bars-restaurants on es deixa fumar i se’ls obliga a conviure en un ambient cancerigen en contra de la seva voluntat amb l’unica alternativa que canviar de feina. Que faria als fumadors? No els he de fer res, només demanar-los (exigir-los gràcies a la Llei) que no m’obliguin a respirar un fum que jo no vull inhalar.\nPD. Ets un polemista nat 😉\nempala ha dit:\n11 febrer 2010 at 15:25\nmort als fumadors\n27 Juliol 2010 at 11:04\nTranquil, empala… Tant els fumen com els que no fumem, al final ens arribarà l’hora… No cal fer sentències… 😡